
CVLTORI V1NDICIQVE 
ARTIVM OPTIMARVM 

Tantillus liber est meus , levique 
Vix lima et tenui politus arte: 

Nec tamen tibi quispiam disertus > 
Magne o REZZONICE , explicare possit a 
Quamdiu domino suo molestus 

Et quantum fuerit , sibi ut potestas 
Per doctas fieret manus eundi, 

Vt fratri data nuper est utrique. 

♦ *. • •. " ' 

Nam fecit stilus impudentiorem , ‘ 
Dum notam vitiis libens inurit , 
Immunem et fore se notae arbitratur . 

Hinc mirere minus , puto , quod ausus 

• / 

• * «i * * 

Tarpejum modo cogitare clivum. 

Istuc repserit ad tuos penates, 

% 

Hoc ultro sibi ut ipse postularet , 
Honori et meritis tuis dicari: 

Tu quamquam pater elegantiarum 
Audis, nec rude quid tibi placere 

i 

Incomptumve queat . bonum volentem 
Nam scit te domino suo favere : 

Nec stulte decus autumat perenne, . 
Et famam populos apud potentes 
A tuo sibi nomine adjuturam. 


Tecum quippe vias inire longas 
Fas sperat sibi ad ultimos Britannos , 

Et septem prope qua nitent triones: 

Fas et regificas videre moles , 

Quas nunc Sarmaticis potens in oris 
Educit Katharine , amica musis, 

0 

9 

Et nata imperio beare regna . 

Atqui ego improbulum , domi ut lateret. 
Bis terque admonui, abdidique in arca: 
Nequicquam ; domini sigilla fregit. 

Tecto et prosiliens , ad officinam 
Recta se retulit Giunchianam: 

Charta uti nivea elegantibusque 

\ 

Pulcher inciperet nitere formis. 

Quid nunc , si potuit tuum subire 
Limen, et pluteis locatus altis 
Me ridet, revocem aut querar receptum ? 
X)disse hunc nequeo , domi quod idem 


Ait se modo tertium extitisse . 

•Quare hunc tu bonus atque me tuere , 
Qua soles trepidos benignitate ; 

Nec si nomine sub tuo vigemus , 

Tanto te pigeat juvare honore: 

Nam laus tota tua est, favore famam 

* 

Obscuris dare rebus , atque dona 
Plus uno tua prorogare saeclo . 

PROOEMIVM 


Svnt hodie, qui clament, versuum jamdiu ni- 
mis magnam copiam exstare, bonorum etiam, ne 

4 

dum malorum, his nempe tot poetarum libelli, 
qui omnium teruntur manibus, caussa esse vi- 
dentur, quare nunc plerique severiores litteras 
minus ament, quibus equidem neque omnino 
favere possum , neque plane adversari audeo, 
multa enim multi in utramque partem afferre 
solent; ut quae versibus quidam et poesi vitio 
vertant , inertiae alii et voluptatum iljecebris 

tribuendum existiment, sed tamen si ad Lati- 

\ 

nos quoque versus ea querela pertinet , hoc 
utique contendo , non si ceterorum generum 
nimis jam multa sint carmina, ejus quoque plu- 
ra, quam opus sit, nos habere, quod Horatius 
excoluit, ct Sermones appellavit, mitto, haec 
in ea philosophiae parte pertractanda fcre ver- 

sari , quam vel ridendo a compluribus tradi , 
omniumque animis inculcari perutile sit: certe 
adeo pauca hactenus accepimus, ut, si carmini- 
bus ejusmodi locus pro portione tribuendus sit, 
pluribus omnino vacare videatur, nam ex Italis 
hominibus, qui hanc poeticae partem adamarint, 
et Horatium imitari studuerint, duos tresve, qui 
potissimum commemorandi sint , superioribus 
temporibus floruisse comperies, Lazarum,opi- 
nbr, Bonamicum , Ioannemque Casam, quibus 
Aonius ille Palearius vitf addi potest : nam is 
quidem genus hoc delibavit potius, quam co- 
luit: ut excellere magis potuisse, quam voluisse 
dicendus sit. amborum illorum plura exstant, 
Bonamici in primis, eaque egregia plane atque 
compta, ceteri autem, qui se ad satyras con- 
scribendas contulerunt, Iuvcnalis fere clamores 
< 

et scurriles jocos sequuti , ac libertate illa et 
licentia prope militari delectati, pedestrem Ho- 
ratii sermonem et urbanos sales autiquamque 
festivitatem posthabuerunt. 

Porro ne de istorum quidem consilio dele- 
ctuque ego disputo, qui fautores habent suos, 
habebualque , quamdiu hominum studia sen- 

tentiaeque inter se discrepabunt, sed veniam 
tamen mihi dari postulo, si quid ipse etiam tot 
aliorum carminibus addere ausus sim: quum de 
uno illo genere augendo cogitarim, in quo tam 
pauci ingenium exercuerunt ; eaque tantum , 
quae ad Horatii normam perscripta domi pre«* 
merem, in lucem hominum prodire passus sim* 
nimirum quia vitae anteactae ratio institutioque 
ferebat , ut versus etiam scribendi identidem 
mihi essent, factum erat annorum multorum 
spatio , ut chartarum mearum fasciculos ver- 
suum quoque numerus non exiguus augeret, 
atque eam nuper congeriem satis variam quum 
excuterem scrutarerque , ut alia demum igni 
traderem, quaedam pueris donarem , nonnulla 
etiam, si digna viderentur, seponerem ; Sermb- 
nes ad manus venerunt, quos, ut res poscebat, 
diVersis temporibus plures confeceram, et erant 
praeterea aliquot, quos duodecenni isto otio 
officii ratio aut tempora ipsa expressissent, enim- 
vero quum relegere instituissem, quod sua quis- 
que facile probat, sic amare coepi, ut non tam 
rejiciendos , quam comendos esse judicarem, 
quumquc laborem hunc, qui nec magnus nec 

molestus esse posset, in autumnum et Tibur- 
tinum secessum reservassem ; otium denique 
nactus, effeci non multis diebus, ut in eam for- 
mam redigerentur, qua nunc eduntur. 

Ceterum erat edendi alia quoque caussa : 
propterea scilicet, quod ex horum numero sex 
jam in publicum , nec sine aliqua laude pro- 
diissent* nam quartus quidem libri primi Brixiae 
vulgatus fuerat, quum illic eruditi viri Praesidem 
pientissimum magistratu optime gesto deceden- 
tem laudum suarum praeconio prosequerentur, 
quintum vero libellus jam praeferebat Romae 
editus, quem, curriculo philosophiae confecto, 
disputandi gratia adolescens lectissimus laco- 
bus Lollius Tibure proposuerat, octavum Bri- 
xiae item jamdiu emiserant Comites spectatis- 
simi Fagliae fratres , quum honoris ofliciique 
caussa Ludovici Maleguzzi v. c. et Clarae Sa- 
gredae c. f. nuptias versibus celebrarent, jam 
sextum libri secundi ipse vulgaveram initio ejus 
operis, quod de stilo inscriptionum Latinarum 

•v 

quatuor abhinc annis publicavi: septimum au- 
tem praeposueram libro inscriptionum mearum, 
qui subinde in manus hominum venit: ultimum 

denique ediderant scriptores Ephemeridis Pisa- 
nae, ad quos amicus, credo, meus Roma sub- 
miserat. quapropter hoc jam et ceteris dandum 
videbatur, ut publica omnes luce et pari honore 
fruerentur. 

Hos demum, quod ad me attinet, neque cui- 
que obtrudo , neque utiles singulis aut jocundos 
fore spondeo, vobis tantum me scripsisse pro- 
fiteor, quibus Latinae sapiunt mnsae, ut per 
otium legatis ; et si quid recte a me prolatum 
sit, probetis, si quid utiliter, in rem vestram 
derivare possitis: quae contra neque accurate 
tractata , neque diligenter expolita inveneritis , 
ea jure quodam vestro rejiciatis. 

SERMO I- 

. DE IMMORTALITATE ANIMORVM 

* 

A D 

DOMINIG VM NARDINYM 

D- IS- PII- Vi PONT* MAX- SCRIBAM 
AB EPIST* LATIN- 

J)octe pater, juris facunde interpres et aequi, 
Nardine, ingentis te jam post praemia laudis 
Clamoso emersisse foro ac civilibus undis. 

Omnis amicorum gaudet chorus: et mage sacro 

♦ C O 

0 

Te quod semoti domus alta in colle Quirini 
Iam capit, ipse animi dignum cui condita credat 
Sensa Pxvs, facili possis quae scribere vena: 
Quem ve sibi cupide comitem legat, ardua rerum 
Dum volvit, magni visurus Caesaris aulam. 

Inde tuae testem fidei sanctique pudoris 
Esse Pivm nae quisque intelligit, optimus unus 
Qui mores hominum dijudicat, ingeniuinquc, 

t * 

Et sola capitur virtute’, impervius arti. 

1 


2 


LIB. I. SERMO I. 


Sed neque partus honor meliorem reddere possit 
Ipsum animum, nec qua splendes nunc, purpura quidquana 
Virtuti adjecit: nulla quae fulgida palla 
Incedit, nulloque decus sibi quaerit ab ostro. 

Ergo nihil crevisse tibi nunc jure videris , 

Et comis facilisque tuis occurris amicis. 

Nec minus ignotis: angusta fronte severum 
Nulla supercilium nubes tegit; addita censes. 

Non detracta tibi sanctarum vincula legum. 

O 

» 

Saepe etiam subit, haec levia ut sint atque caduca. 
Quae populus stulte miratur; vitaque vento 
Dum fugit haud impar, medio ut subversa repente 
Concidat in cursu , optatos ferat alter honores. 

Quippe memor, nos perpetuo felicior aevo 
Quae maneat vita, aeternis et quot bona saeclis 
Virtuti reddat summi regnator olympi; 

Iamdudum infandos ausus commentaque temnis 
Impia, vesanus scriptorum quae furor atque 
Impunis retulit libertas: quando animorum 
Ausi aevum statuisse unum cum corpore, easdem 
Esse animo vitae metam membrisque sepulcrum. 

Et genus his unum tribuere et originis unam 
Naturam , ut duplex signet res nomen easdem. 

Ac merito hellcbori pars his, te judice, danda est 

Maxima, quos tantum verset dementia, nil ut 
Ortum animum terra pudeat coenoque fateri. 

Cui Deus ipse auctor, cui sit caelestis origo. 
Quamquam equidem ignavi pecoris qui vivere ritu 
Instituere , animi haud miror si displicet ista 
Nobilitas, turpes quae detestatur amores. 

Et foedo illimis metuit sordescere coeno. 

Cetera si corpus, sive esset corporis ille 

Pars aliqua, anne minus potuque esuque vigeret, 

Quam larga corpus dape pascitur, udaque vino 
Membra valent? multo quin et sapientior esset, 

r 

Quum lautae mensae, quum sunt convivia longa. 

Qui tamen his mage languet hebes, nec corpore onusto 
Expromit vires: vento at pernicior idem 
Alta petit, freni impatiens, atque omnia lustrat 
Trans mare, trans caelum, membris ubi copia desit. 
Et tenui victu jejunum corpus alatur. 

Namque alia et virtus huic nutrimenta jugesque 
Dant curae, et justi vehemens pulcriqne cupido. 

His alitur, viget his, et corporis usque recusat 
Imperium liber, quum vult, ac vincula rumpit. 

Sed studium quaeso quo pertinet istud, amorque 
Ille boni; vel quis tantos huic indidit ausus. 

Exiguo si vita omnis concluditur aevo, ' • - 


» • 

JLIB. I. STRMO I. 


Conatuscjue pios mors excipit interitnsque? 

r . A 

Heu longe^in felix hominum genas, ultima vitae 
Omnia si secuin lux aufert! nam pecudes quod 
V Sponte petunt cupiuntque boni, plerumque parentis 
Munere naturae inveniunt, et roscida pratis 
Palmi a delibant: concessa fas venere uti. 

Et somno ludoque et pura fluminis unda. 

Asl animus vitae duros post mille labores. 

Dum cupide caelum affectat, fontemque requirit, 

' Vnde bonum faustis possit sibi sumere votis; 

In tenues abeat ventos^, speque excidat omni, 

• / 

Et vita et rerum numero simul atque virorum. 

Iam tibi virtutem a prima coluisse juventa. 

Et puram foedo servasse a crimine mentem 
Isii juvet; ac multo sit nempe beatior ille, 
lura sibi qui nata negaverit, ausus honorem 
Per caedes petiisse, opibus graecari alienis. 

Et thalamos violare, nec ullis parcere sacris. 

Anne Deum tales homini praescribere leges 
Crediderim, stimulosve animis illum addere et alas. 
Extremo mendax ut cursu ludat hiantes. 

Et qune proposuit, thesauris dona recondat? 

> ‘ 

Haud hic donando fit pauper, ditat egentes 
iiitrgus opum, et nullos patitur periisse labores, 

No? simul -ac sancta defuiyctos sede recepit. - 

y t « « . ' • 

Nam varios, reditus exsomnia Pythagorea A ' 

Quid morer: Europae non si rex forte Asiaeque »>* 
Fias, optatam regis fortuna quietem . * r 

Attulerit, curis vel possit ponere finem, 

Quem sibi mens spondet, reges quoque cura remordet. 
Et morbi vexant, et mors inopina peremit. 

Aeternas animus sedes, aeternaque poscit : 

■«HI 

Gaudia, quae petiit: vanam ridetque ruinam 
Conscius invictae virtutis, partibus unus 
Quod nullis, nexu caret omni, externa resolvat 
Quem vis, dividuas in res cui sola potestas. 

Nam pater ille hominum, cujus de munere vita est, 
Cuncta licet rerum solus quia condidit auctor. 

Omnia divino subvertere numine possit; 

Haud tamen hoc animis metuendum, lege per omnes 
Vulgata gentes, aevum sperare perenne 
Quas jussit: vitae nec solum puriter actae 
Praemia laturas monuit; verum et scelus omne 
Vitare, et tristes docuit post crimina poenas. 

Quas repetet justus contempto numine judex. 

Haec laetos inter plausus meminisse juvabit: 

Haec poterunt duros animi lenire dolores, 

Quos virtus perferre jubet, curare beatae 

Mitte urbis fumum strepitumque, memor brevis aevi: 
Nec tu quaesieris, quas cogitet invida turba. 

Aut struat insidias, meritos si demat honores. 

Demat opes, docti et nomen famamque diserti, 

Atque domum et patriam; tuta est tibi vita beatos 
Inter caelicolas: invito hanc demere nulla 
fVis queat; hanc specta, regnum ceu junior heres. 
Cui sceptrum referet lustro vertente juventa, 


r 






SERMO II- 

DE TRANQVILLITATE VITAE 

AD 

IANYARIVM SANCHEZIYM 

LVNEN- ARAGON- 
SODALEM VETEREM 


Dura olim expertura, Sanchezi maxime, forti 
Vsque animo, rursus constantem fors mala vexat , 

Si pote virtutem tibi demere; fratre perempto. 

Quae gravis ingenti nuper te perculit ictu. 

Atque urget gravior, rapto de fratre dolentem 
Insolabiliter, columen quippe ille nepotum. 

Ille domus atque urbis erat decus: artibus idem 
Consiliisque potens, ac bello invictus et armis. 

Sed major pietate, tibi nec caussa doloris . 

Iustior ulla fuit: verum sapientia certos ~ 

Moerori posuit fines, transcurrere culpa 
Quos sine non possit sapiens; quem leniter aevum . 
Traduxisse decet, pacato ut tempora lapsu 
Fluminis instar eant, nullis obnoxia curis. 

Nec, bene si novi, virtutem serus avitam 

f 

Amplexus, nescis quid te tibi reddat amicum, 

* 

Quid pure tranquillet: sed mens anxia leges 
Negligit; abripi turque suo haud invita dolore. 

Ergo animum obnixus mitescere, et apta jubeto 
Haec placidum positis praecepta haurire querelis. 
Perpetuum primo nobis natura nihil quum 
Esse velit, nihil et certo det foedere, cur nos 
Omnia mansuris data legibus, omnia nostra 
Mancipio, falsi, non solo ducimus usu? 

Hinc minuat si quid fors imperiosa, bonis ceu 
Exsuti propriis moeremus: quae sua contra 
Non censet sapiens, sibi nec subrepta; alieno 
Quum sciat arbitrio certum concessa dierum 
In numerum: hoc multis felicior unus, in illum * 
Manca quod usque ruat fortuna; beatior idem. 

Si favet, imbelli quia tentat gloria flatu. 

Nec res plus nimio delectavere secundae. 

Quid, quod mortales debemus nos quoque morti? 
An sua fors homini , nullo mutabilis aevo, . 

Si daret, haec subito tibi quum linquenda tumultu. 
Forte dies trepidanti ubicumque illuxerit ater; 
Sanus ames, hominum vel digna rcaris amore? 
lam quae te possit facere et servare beatum. 

Res alia est nil admirari: magna putantur , 

Quae vulgo et decoris plena, liis quandoque potiri 

» * 

Si cui contingat, laevo mox tempore ponet 
Invitus : vel si frustra speraverit , idem 
Invidia exclusus torquebitur, alter honorem 
Quod tulerit, merito inferior, nec dignus. habere. 
Alfonsi haec virtus fratris, laus haec fuit olim 
Magna viri: plausus et amici dona popelli. 

Muneraque et patriae trabeas et regis honores 
Qualis spectabat! quo sensu accepit et ore, - 

Nil cupiens inetuensque? polo nunc aureus alto 
Qui tandem studio miratur digna. Deoque 
Securus fruitur. vanos insignia fasces 
Nos hic et titulos , argentum aut aeraque et arteg 
Suspicimus: picta Sanci stupet ille tabella. 

Hic veteri torpet signo, gemmaeve nitore: 

Omnia quae seris tradenda nepotibus heres 
Iam sibi deposcit vel creditor, ultimus aeris 
Qui pretium veteris fraudatus parte repurtat. 

i 

Multa tibi vitae jam dempta incommoda , pravus 
Si premat immotum frustra vexetque cupido: . . 

Mox etiam ex omni dicemus parte beatum. 

Stulta nihil populi si te convicia laedant, _ 

Nec cures, fricti ciceris quid sentiat emptor. 

Aut mulier, raro quae moribus aequa sophorum.' 

' Prava, videVi, miserum facit ut sollertia quemdam» 
Anxius in speciem qui se componit honestam. 

Et nulli simplex ostenditur? adsiduus nam 
Hunc labor atque ingens exercet cura, remissa 
Ne quis persona incautum deprendat , et alter 
Incipiat populo jam, quam velit ipse, videri. 

Heus? quanto hic vivat melius, labemque notamquo 
Si demat vitii: virtus quod celet, habet nil. 

Et propriis contenta opibus formaque renidet: 

Deme aurum, illota procedat sordida veste. 

Non illi speciem detraxeris, ut tibi Menas 

Hic senior templi ad valvas qui de stipe vivit, 

* 

/ Et donata sibi, victum si forte diurnum 
Exsuperant, sociis laetus partitur egenis» 

Non quia pannosus, caput et porrigine foedus. 

Idcirco turpes inter videatur, habendus 
Pravorum et numero: rectis quum moribus idem 
Excellat, sceleris purus, parvoque beatus. 

At multis nihil est, nisi nomen inutile, virtus: 

Pars etiam nomen demens contemnit et odit. 

Dum genus ergo hominum ruit in scelus, unus habendi 
Regnat amor, vulgoque dolis peccatur et ira; 

Vir probus an lacrimis parcat, placidusque cruentam 

Aclspiciat cladem? non si Democritus olim 
Ilaec vanus risit, sapientior Heraclitus 
Contra deflebat: lacrimis, quando mala, risu 
Sive levi neuter purgato depulit orbe. 

Queis datur imperio quid posse et divite censu, 
Hos deceat vitiis fortes obstare, pericla 
Arcere a miseris, viduas defendere et orbos, 

Huic opibus, verbis huic consiliisque mederi. 

Non possis, quantum cupias? voluisse juvabit : 

Ipsa tibi et merces fuerit vel maxima virtus. 

♦ 

Nos, quibus exiguae vires, nec credita legum 
Doctrinae ve fuit custodia, supplice dextra 
Imploremus opem superum, prece numinis iram, 
Yt fas, et meritas conemur flectere poenas. 
Forsitan et precibus Deus alto ex aethere nostris 
Placatus veniam, ac faustam mortalibus aegris 
Det pacem , mores dein virtutemque reducat. 
Hellis;io in primis animum tranquillat, et acres 
Obtundit stimulos: vitam si puriter actam. 

Et possis annos laetus meminisse priores. 
Proximus ille queat traducere leniter aevum. 
Qui caput expediit laqueis, et frena recepit 
Mature sanus; commissa piacula fletu 
Si luit, et lacrimis pacem exoravit obortis. 


i 


Digitized by Google 


ia ETB. I. SERMO ii. 

At tibi quid voveam majus, quam ut vivere vitae 
Quod superest, fratris contingat more modoque. 
Curarum experti! magno jam parta labore 
Te pax virtutis sequitur comes, actaque vita 
Exemit populi e numero, et caelestibus aequat. 
Sed te quod dulci patriae pertentat amore 
Parthenope, et longo reducem post tempore tota 
Te domus et veterum senior jam turba videre 
Gestit amicorum; cupide haec spectare caveto. 
Consilio sapiens, mutato haud patria caelo 
Curam animo demat, bene vivere quod petis, hic 
Est Norbae atque Corae, virtus si pone sequatur. 

SERMO III 

DE COMMODIS RELEGATAE AMBITIONIS 

AO 

DOMINICVM GVIDIVM 

SODALEM VETEREM 


Nempe rogant, Guidi, me, candide, mag potentum 
Limina quum pateant, nec, quae nunc atria servat. 
Accessura fors intercluserit; unus inerti 
Cur piger ingenio desim mihi, nec procerum me 
Gratia, promissi nec spes pertentet honoris? 

Tot neque regificae videar compendia mensae 
Curare, aurato nec lata petorrita curru? 

Ipse domi solitus parvo cenare catino, 

* 

Et pedibus totam lustrare madentibus urbem. 

Atqui judicio quoque nostro haud ultima laus est 
Principibus placuisse viris: sed commoda laudem 
Non aequant, vitae quae dent mihi leniter aevum 
Ducere, et immunem vitii potioribus uti. 

Nam tibi, si pateris, cuncta edam, doctus utrumque 
Qui vitae genus*. et mores agnoveris urbis; - 

Ac potes in magna versari commodus aula, 

Atque idem ad nostras laetus remeare latebras, 

Unus paucorum: quum cetera turba beatae 
Propositum vitae remis hodie atque quadrigis 
Urgeat, et pluris raro probet utile dulci. 

In primis dominum liber perferre velim si. 

Et sacram itare domum non importunus, habenda est 
Horarum ratio, nostris quae discrepat horis, 
Invertitque diem: clausis namque ille fenestris 
Stertit adhuc, quartam pluteo dum fessus in horam 
Adsideo, elixumque domi jam fumat omasum. 

Adde per aestatem quod tum prodire necesse est, 
Quum medium emensus sol ardentissimus orbem 

f 

Infantes findit statuas, mihi plurimus imos 
Ad talos manat scapulis et vertice sudor. 

Quid memorem nitidi sit quanta molestia cultus ? 
Namque lacerna domi male pexa, et trita relinqui 
Cum soleis tunica atque ocreis vult : Gallica quippe 
Inducenda toga est brevis aptaque, pone flagellet 
Serica quam ludens curtato penula limbo. 

Quin hesterna minus quia forte subucula candet, 
Altera opus Batavo promatur candida prelo. 

Et focale simul, manicae, sudaria: quando 
Singula nobilitas notat haec, et munda requirit. 

Nec satis: in suris nisi Gallica, finibus atque 
Ocrea Taurinis quae venit, nulla probetur. 

Nec nigra in pedibus, nisi calceus urat, aluta. 

Quid si me domino objiciam furvo hispidus ore! 

I puer, et citus huc tonsorem accerse: dies nam 
Haud status hic, memini, quo barbam tondeat, illum et 
Nequicquam opperiar: strenam sperare jubeto. 
Officiosus adest, quod rarum, mentaque rursum 
Detondet raditque manus mollissima, comptos 
Iam semel et Cyprii crines de pulvere farris 
Adspersisse decet, pago venisse Sabino 
Rusticus, aut Volsco videar ne rure sacerdos. 

Prodimus tandem, priscis de rebus adesse 
lussi in consilium, summa ad cenacula postquam 
Venimus, exiguam dominum velarius horae 
Particulam sibi poscere ait, veniamque rogare. 

Quod matutinus surgentem oppresserit hospes. 

Tota abit hora, peritque incommoda, nullius usu. 

Sed tandem admissus subeo penetralia, quaeque 
Officium poscit, praefatus consideo: rem 
Et doceor caussamque domo quae arcesserit. omnem 
Verbis, ut video, paucis componere litem 
Perfacile est. verum musea obeunda, coemptis 
Quae nummis modo vel signis crevere vetustis. 

Dum teritur signum, pretium dum dicitur aeri. 

Et nummi facies laudo, fideique notatos 
Sublestae quosdam, nonnullos arte recusos 
Ostendo, argenti levis er quos bractea texit; 

Iam sonat aes templorum , dimidiumque diei 
Admonet exactum, discedere ego, et mea vincla 
Excusare, domum quod structa ad prandia curram. 
At dominus, nostrae imo a nona accumbere mensae 


Ne grave sit, malo hic acipenseris ilia libes. 

Hoc est, quod multi invideant., et. sorte beatus 
Queis videar propior caelum contingere: sed mc 
Nil angit cruciatque magis, nam mitte, quod aegre 
Qui matutino surgit cum sole, morantem 
Ad nonam talis stat rectus, vel dapis ullum 
Iam languente diu stomacho, praesentit amorem: 

Yt ventum ad mensam est, oculis multa atque palato 
Grata vides, intervallis digesta per orbem 
Aequatis, lances majores atque minores. 

Haud tamen hic quae semper sederit esca, volenti. 


✓ 

Quod satis est, edisse datur: structoris edendum 
Arbitrio, in partes circum quod diribet aequas. 
Assaque miscenda elixis, ficedula rhombo. 

Et Lugdunenses quidquid docuere culinae. 

Quae simul in vacuo fervent male condita ventre, 

Languet hebes mentis vis , et dum corpus onustum est , 
Deficiunt lenti praescripta ad munia sensus. 

Sed pedes elabi si possem, ac Tibridis ire 
Praeter aquas trans Flaminiam , vel scandere collem 
Romuleum, vitii partem excussisse daretur. 

At domini officiis perimor; nam tollere rheda 
Convivam mos, et mediam vectare per urbem. 
Provehimur taciti, aut nugas jactamus ineptas 
Id genus, hesterna Notus est jam mitior aura: 

Triticea potior fertur vindemia messe: 

Caussa tabellarem Tuscum non nulla retardat; 

Et quae prima satur, quando oscitat, obvia captat. 
Occiduo tandem nox sole revertitur, et jam 
Flectit equos Veneti ad notas auriga tabernas. 
Nocturnis stabulatur ubi grex garrulus horis. 

Proluimur gelida; pleno namque apta putatur 
Haec stomacho medicina, onus ut trahat omne deorsum. 
Hinc tandem optatas exponor liber ad aedes 
Redditus ipse mihi, cavea ut dimissa volucris. 

Aut canis, ablato saliens qui fune revixit. 

Nil bona nam sapiunt, quae non optaveris ipse i 
Et libertatis tota est erepta voluptas* 

Quandocumque dies alieno vivere more 

/ ' 

Ingeniove jubes, promissa cibaria Festus, 

Speratosque ferat tandem Macrinus honores: 

Ilaud tanti haec, nisi stultus, emam; contentus et illis 
Quae mihi sors dederit, vitam traducere possum 
Et curis vacuam et prava ambitione carentem. 

Non ego palpari cuiquam, majoraque veris. 

Quae non lert animus, cogar defendere, turpe 
Pronus in obsequium, domini ne gratia nutet. 

Aut prima abrumpam texendae stamina telae. 

Nec metuam, ficto ne me adversarius ore 
Invidus evertat, vel primum affectet honorem. 

Hora diesque fluet mea tota, impendere amicis. 

Si libet, aut ludo quam fas studiisve colendis. 

Post data quam justis fuerit pars optima sacris. 

Et summum precibus placatum et carmine numen. 
Vtilis alterius mea quando rebus opella 
Esse queat, nostras supplex orator ad aedes 
Mittetur primus: nec, si me opus ire vocatum. 
Intempestivus videar venisse, repulsam 
Aut referam, quali non belle est Valla notatus 
Aemiliusque senex cum Casca Parthenopeo, 

Eidiculi primos procerum sibi dicere amicos. 

Iam neque postico mihi sit fallenda clientum. 

Atria quae servet, spe nempe adducta caterva. 

Nos fore, qui verbis multum officiisque juvemus. 

Nec mihi vel dictis mulcendus creditor, aera 
Qui petat a domino sex septem debita ab annis, 
Artificum aut questus, nondum mercede soluta. 
Placandi et lacrimae miserorum: sordida circum 
Quos proles panem nequicquam flagitat; omne 
Quippe domus instrumentum atque antiqua supellex 
Opposita est, nullo redimendum tempore pignus. 

Forte frequens nostras si percontator ad aedes 
Adventet studiis male laevus, et otia turbet; 

Est qui me peregre profectum nunciet, Enni 
Ancilla ut quondam Nasicam elusit, herilis 
Interpres mentis, foribus quoque fallere clausis 
Fas mihi: nec pigeat casu si exclusus iniquo 
Discedat, qui me convivam ad se ire juberet. 

At cicer ipse domi et siccum prandebis asellum : 

Nae melius, quam si serus conviva alienis 
Invitus vescar dapibus, plenoque revertar 
Ventre domum, gravis ipse mihi, minus aptus amicis. 
Et liceat, madidus pisces si forte rotundam 
Africus exiguo pretio submittat ad aedem. 

Mercari auratam, mullum et grandem esse lupumve, _ 
Nullius ut tenear dono securus et esca. ... „ v_ 
Hoc juvat: et soleo ad melius transcurrere quondam* 
Quuin socios inter celebranda repotia paucos,. .. 

Sive diem rediens natalem quod vehit annus, 

Sive insperato dulcis quod venit amicus. 

Haec mihi sunt faustis convivia grata diebus. 

Haud crebra, atque modum ut servent, interque sodales 

* 

Ynde animus pasto redeat mage corpore laetus. 

Nam quod me niveis nullus per compita vectet 
Currus equis, laudo fortunam artusque valentes;- 
Nec celeres rhedas, pilenta aut mollia matrum 
Invideam sanus: pedibus licet urbe vagari, 

Quo me cumque vocant ritus, spectacula, pompae. 
Incedo solus: meditantem quae in manibus sunt. 

Nulla salutandi me cura exercet, amicus 
Nec queritur, praeter tacitum si me ire salute 
Viderit indicta, clivos atque avia lustro. 

Interdum fora, si libeat, circumque pererro: 
Percontor, quanti fictum de marmore pomum. 
Caelatum aut quanti oenophorum vel picta tabella. 
Saepe viae lato digesta in margine gaza 
Institor, aut series retinet confusa librorum 
. Scrutantem , parvo lateant si digna parari. 

Lentus et ad Marci gradior quandoque columnam. 
Dum circum attenta densus bibit aure popellus 
Divini nugas magno amuleta favore 
Laudantis, pretium queis jam lux crastina ponet 

Vel triplo majus, si forte invenerit emptor. 

Quin picta interdum subsisto ad lintea, longo 

t 

Quum radio argumenta planus demonstrat, et idem 
Attonitam claro delectat carmine plebem. 

Interea a Claudi digressus bibliotheca 
Obvius ingreditur mage nil mihi Yitus aventi, 
Vitus amore pari tecum quo laetor amica. 

Salvere ut jussi, comites procedimus ambo. 

Quo nos cumque pedes ducunt: nisi forte loquacis 
Occursum Fabii flexu vitare monemur. 

Ne medius veniat, sermonem abrumpere nostrum 
Certus, et invitos disjungat, dum sibi quisque 
Vel vicum quaerit, vel caussas nectit eundi. 

Sermo oritur, non de probris vitiisve alienis. 

Nec bene nec ne aedes vendat Verannius, unde 
Aut aes Dama paret servis modo dives alendis, 
Hispanos aut Fuscus equos; sed quod magis ad nos 
Pertinet, antiquis de rebus, num quid ab alto 
Submissum Ocriculo, Latiae gaudere Camoenae 
Quo possint? titulos et quis vulgare repertos 
Cogitet? eversi quae sit fortuna sepulcri 
Scipiadum? magni vel quid post longa laborum 
Taedia Gualterus luci proferre sit orsus, 

JMisenum et varios Romanae classis honores 

Adgressus rloctis primus describere chartis? 

Quaeve «agitet nostri venturum in saecla Marini 

• • 
Ingenium, quod tractet opus, quae cura retardet? 

Ac de virtutis quoque summa quaerimus, unos 

Et merita unanimes dignamur laude, bonis qui 

Omnibus anteferunt: ut sancti est fama Labrei, 

Ignotus pauperque, domo patriaque relictis, 

Qui vitam duxit sola virtute beatam. 

Haec recreant, haec me solantur, fessa labore 

Quum mens atque oculi languent, et aperta requirunt. 

Ad pluteum vesper me primus et otia laeta 

Sole vocat fugiente: nec ocior ille redire 

Invito visus, laevo nec tempore; festis 

Seu facibus jam nox colluceat, acta theatrum 

Fabula seu totum quatiat, me vita solutum 

luverit haec misera ambitione: haec suavior, ac si 

Barbarico jam dives alat me regia luxu. 

SERMO Illi- 


DE VTILI PRAESIDVM PIETATE 


. - rr 


AD 

LAELIVM SONC1NVM 

SODALEM VETEREM 


C^uid cura fessum scribendi, ad carmina rursum 
Me revocas, musis postquam, Soncine, relictis. 
Quae bene vix unquam cessere, aliena sequutus, 
Admorim Grajis vel serus acumina chartis; 
Scriptorum sacer ut veterum chorus, atque Latinae 
Augescant ut opes Grajorum divite censu. 

Non eadem est aetas, non mens; majoraque, vires 
Quam possint praestare, petis, nam fortia facta 
Magnanimi haud quivis versu describere Crassi 
Virtutemve queat: patria vel qualis ab urbe 

i 

Exitium nostrisque famem deflexit ab oris. 

Et studiis et amore parens: aut ille regendis 
Consilio populis quantum valet, unus habenas 
Qua deceat laxare tenus vel ducere doctus. 

Haec vestris est apta modis et digna, po&tae, 
Materies, flavi qni propter flumina Mellae 
Pacati trahitis quae dat bonus otia Crassus.: 

Fas vobis benefacta viri, fas ora tueri. 

Mirari eloquium, dextram tetigisse, doraorum 
Subsidio quae fundit opes miserata ruinam. 

Et fovet algentis squalentia pignora plebis. 

Nam me Tibris alit,, patriis et finibus arcet. 
Sectantem melius si quid felicior aetas 
Advehat, et voti tribuat succedere partem. 

Sed tamen a vestris quando veracior ori9 
De Pietate viri permulta hic fama loquuta est 
Admirer porro nunc, jam minus, omnia vobis 
Quod tranquilla fluant, et tuta Brixia pace 
Floreat, antiquae stent artes, institor aurum 
Securus servet, sanctumque juventa pudorem. 
Scilicet haec Pietas fert praemia, forte tribunal 
Si comes adscendat juris cum vindice, et illi 
Adsideat, veri haud fallax interpres et aequi. 
Non illuc favor adrepit, pravusque cupido. 

Aut varios aditum blandae reperire per orbes 
Illecebrae potuere, mari tutissima ceu qua 
Vrbs sedet Adriaco: nihil ausu proficit hostis. 
Bellica nil valet ars. cur hoc, sic collige mecum. 

Auri saepe nitor submissaque munera saevum 

f 

Rectorem illaqueasse feruntur: vendidit auro 
Hic patriam, misero fraudem struit ille clienti* 

' Indicis insontem sententia perdit avari. 

Si caussam quaeras» Pietas responsa petenti 
Haec dabit, extorrem quia me, nil tale merentem 
Exegere domo: foribus quae sedula custos 
Iustitiae adstabam, legumque severa satelles. 

Inde aevi excusso venturi laeva timore 
Mens animi ruit in praeceps; nec limes honesti 
Aut aequi sit ubi, quaerit, vel scire laborat. 

■Vtile quod fuerit, vel cui sit juncta voluptas. 

Hoc petit, hoc melli est: lateri nec jam comes adstat 
Qui roget, atque cave hoc, dicat, ne admiseris, iram 
Numinis in te quod vertat, caput atque tuorum. 

Nam frustra domini jam quaeras inter amicos, 
uem nulla insignem nota fecerit: ut Cybiratae 
etori Siculo quondam par nobile fratrum, 

■f/t saevo fur cura Timarchide Apronius atque 
Rubrius, immiti et lictor Cornelius ore 
Tota fuere cohors, sancti quia nempe pudoris 
Vincula qui fregit, censorem ferre recusat. 

Et vitiis similes amat ingenioque sodales. 

At Pietas ciy fida comes, non ille cohortem 

Hanc legat, et castos alieno crimine mores 

i 

Calpari metuat, medius si forte maligno 
Quisquam animo vafer irrepsit, dominumque fefellit 
In speciem cautus sese componet honestam; 
Deprensusque dabit nullo discrimine poenas. 

Ergo omnis leges populus patresque vereri. 

Et positis fervens animis mitescere pubes: 

Iam pudor in laude est, latebris et laeta relictis 
Incedit mediam virtus revocata per urbem: 

Praecidit sumptus, metuens sibi, debitor aeris: 

Ipse solum latitans fur vertere, perfidus atque 
Cum meretrice parat leno, mox redditur aris 
Cultus, et ornatis splendent donaria templis. 

Vidisti, sanctae Crasso duce Virginis aedem 
Desertis quantus domibus clausisque tabernis 
Stiparet populus? quantoque in vota precesque 
Effusus studio placaret numinis iram? 

Alma viri hoc potuit Pietas: nec Brixia vidit. 

Et prior haec mirata refert, urbs aemula testis. 

Quae procul alta jugo surgit suspensa minaci. 
Namque illuc Venetis missus cum fascibus heros 
Intulit egregios, docuit quos patria, mores. 

Et secum invictus virtutem adduxit ovantem, 
Infensus vitiis, o terque quaterque beatam. 

Quae te cumque ducem tellus morumvc magistrum 
Accipiet; fugiunt livor malus insidiaeque 
Qua graderis, pax te ridens comitatur euntem, 
lustitiaeque fides soror incorrupta, piarum 
Et charitum chorus, atque effuso copia cornu. 

Quid modo te amisso soletur moesta parente 
Brixia? vel longum possit lenire dolorem? • 

Non aetas, reor, ulla; gravem sed fallere curam 

\ • 

Ars tamen expresso vultu queat: aureus ille 

Stet medio in clypeo, meritus, qua curia magnos 
Magna viros, clarorum et laudem ostentat avorum. 
Atque illic titulum cives inscribite: patri 
HOC PATRIAE POSITOS POST FASCES BRIXIA CRASSO 


SERMO V. 


DE VIRTVTE AN1MORVM CONCILIATRICE 

AD 

GREGORIVM CLARAMONTIVM 

PONTIFICEM TIB VRTIVM 


A lter ab acceptis vertens insignibus annus 
Te veteres inter, Glarmonti maxime, plausus 
Tibure rectorem laeto patremque salutat: 

Et junctis ordo studiis, populusque viritim 
Certat adhuc, patriam teneas cui carior urbem, 
Quisve colat magis, et merito laetetur honore. 
Anne ego te, claris quod sis majoribus ortus, 
Italiae quondam qui finibus imperitarint. 

Haec generi debere putem? nae saepe relictam 
Nobilitas spretamque dolet se: quippe malignus 
Nobilium mores populus fastidit et odit. 

Nec quia jocundo patriae complexus amore 
Teque tuosque fovet, Romam Pivs ipse beatp 

Qui regit imperio, et populis dat jura; magis te 
Ille amet, iratum sibi quam formidet, amare 
Parcus, opem cupido nisi demum commodus affers. 
Atque idem, multo quod sit tibi parta labori 
Doctrina, et plenum decoret sapientia pectus; 
Suspiciat laudetque libens, sed lentus inerti 
Frigida languescat circum praecordia sanguis. 
Nempe animos Virtus cepit tua, et omnis amore est 
Conciliatus amor, testor, tua semperin ore 
Queis pietas, cives pariter gratosque colonos: 
Namque tua his etiam per valles et juga Virtus 
Affulsit, cari ut dextram tetigere parentis, 

Quum te dulcis amor festos invisere pagos 
Impulit, atque pios propius cognoscere alumnos; 
Visaque mox fama est vero retulisse minora. 

Primum nil extra numerum fecisse modumque 
Curas, majorum leges, et scita tueris, - - 
Iustitiae ciistos et servantissimus aequi. 

Non sibi ne sit fraus innexa, petitor honoris 
Ingenuus metuit: nec qui te judice certant, 

Hos auri nitor insontes, et munera terrent. 

Et potes aversos verbis componere amicos, 
Consilioque domos praesens fulcire ruentes: 
Angustis idem haud tardus succurrere rebus, 

Et miserae cellas reserare atque horrea pleH. 
Mirer ego, bona si populum tot juncta patresque 
Demeruere? tuo pendent, qui cominus ore. 

Seu fontes aperis divinos, altaque miro 
Magnorum eloquio vulgas oracula vatum; 

Seu pia describis vitae praecepta beatae. 

Quid deceat vitare magis, quid quaerere praestet. 
Et queat a vitiis animos servare pudicos. 

Quid referam, tenerae quantum te cura juventae 
Sollicitet, puris ut crescat moribus, atque 
Mature longos discat perferre labores. 

Sera quibus paritur sapientia ? si pueris est 
Virtutis qui monstret iter, si lecta sophorum. 
Scita docent veteres circum plaudente corona 
Doctores, decus et patriae stet gloria laudis; 
Muneris esse tui cives hoc jure fatentur. 

Nec satis id: studiorum idem laudator et auctor 
Ipse ades, ac pueros parva ad certamina primus 
Committi gaudes, dulcis fert praemia laudis 
Iudice te victum melior qui perculit hostem. 

Et resides animos doctrinae incendis amore. 

Artes at primas doctus, maturior annis 
Abdita qui sophies arcana sacrasque requirit 
Naturae leges, et qui prescripta regendis 

Moribus ediscit, dias vel noscere rerum 
Conatur caussas, superumque intrare recessus; 

Anceps te coram fari quid debeat, haeret, 

Ne sero indictum prudens velit esse, quod ore 
Excidit, hinc secum posthac quae proferat, ante 

Instituit reputare domi jam sedulus, aequum et s ttiiaiff 

, $ 

Censorem veritus, vacua proludit arena. 

Interea tranquilla domi sunt omnia, tristes 
Nec longaeva timet natis matercula casus. 

Aut queritur trepidam lymphatos ire per urbem , 

Et nocturna tremit certamina: nam lare tuto 
Ad pluteum multam in noctem sedet abdita pubes. 
Atque unum urget opus, vesanae nescia curae. 

Quae miseram rapit in praeceps perditque juventam- 
Gestit anus laeto successu, terque beatum 
Illa diem clamat, patriis quo sedibus almum 
Intuleris gressum: mox et si forte fenestris 
Te videt ex altis gradientem, intenta tueri 
Clam gaudet, sanctos votis nec tarda fatigat 
Caelicolas, largo tibi munere praemia solvant 
Pro meritis, tales valeas qui reddere natos. 

Tantum animos capiunt benefacta! potentior ulla 
Qua nusquam fuit ars; segnes quae impellere sensus 
Posset, et aversas melius pervincere mentes. - 


IIB. I. SERMO V. 


3 » 

Quod tenuis privata viri si facta juvantis 
Perpetuo populus studio miratur amatque; , 

Quid faciat, patriae hic te patrem expertus, in uno 
Gloria quo generis, quo gratia consiliumque, 

Et pietas nitet atque altae sapientia mentis? 

Nulla magis memori, vide’n, ut jam pectore cura 
Exercet cives, ne quis te improvidus angat, 

Aut velit invito te quidquam, et jussa recuset? 

Iam se quisque libens tibi credidit, unus habenas 
,Vtque regas, cupit, incolumis: te patria salvo 
Dives oliviferis in collibus otia ducet. 

Pacatos et tuta dies; sol igneus agros 
Torreat, aut hiemes revehat glaciemque nivalem^ 
Ergo age, sive gregem, fidus si forte vocari 
Pastor amas; caram, vel si pater, adspice prolem. 
Et dextram aeterni pignus jam porrige amoris; 
Auspiciis quae laeta tuis, aliena recusat. 

Hoc sibi fassa satis, tua dat quod maxima Virtus. 
Nec sibi plura cliens poscit te Lollius ipso 
Cum patre atque domo , tecum quei vivere dulce est 
Te sine dulce nihil, sophiae tolerare labores 
Te doc/iis potiAt studiorum auctore bonorum, 
Defunctus radium et doctae instrumenta Mathesis 
Grata tibi extremo dona ut sub fine dicaret. 

Nunc festo meritos cultu dum reddit honores, 

* « 

Quaeque juvat didicisse, volens te judice coram 
Expromit, multos rerum te praeside in annos 
Vota facit, magnos patriae vertantur in usus. 

DE OFFICIIS LITTERATORVM 

AD 

SODALEM VETEREM 


^"ite, bonis quando semper scriptoribus aequus, 
Nec minus aversus pravis, convicia, fucum 
Atque dolos sapiens odisti, judice nunc te 
Quae pleros et quanta homines insania vexet, 
Inquiram paucis: nostri quae pars fuit olim 
Sermonis, ridens ad Marci forte columnam 
Terga nigro ut primum potuisti vertere Pocco, 
Scribimus indocti doctique: haec scilicet aevi 

Stultitia est nostri, demus veniam atque petamus. 

♦ 

Sed si tantus amor scribendi nos agit, aequas 
Scribendi leges cur non dignamur, honesti 
Nec juvat officii partes servare modumque? 

Primi aliis praecepta damus, quo vivere more, 
Aut quales deceat famam meruisse per artes: 

Et qui cultori sit honos virtutis habendus 
Doctrinaeque viro* cujus res publica crescit 
A studiis* clarum et nostro decus additur aevo. 
At verbo si quis quem laeserit inscius, acres 
Exerimus dentes, genus implacabile, duram 
Saepe ausi imparibus pugnam committere telis. 
Culpari scriptor si non pote, vera loquutus* 
Aut veris primus propiora, inconditus audit, 
Busticus* inconcinnus, at hic contra nitide si 
Scripsit et urbane* lectis sententia verbis 
Nulla subest, nullus scriptis est usus in illis. 
Est qui doctrinae fulget laude inclitus atque 
Librorum censu multorum* aequissimus idem* 
Et verbo cautus, ne quem perstringat inepte. 
Invidiam frustra speret placare Quiritum: 

Vrit enim fulgore suo. maculas male lippus 
Deprendet censor, si quas incuria fudit* 
Vulgare impatiens, praeclarum scilicet illi* 

Vt sperat, nomen dabit adversarius* et jam 
Ire per ora virum incipiet, majorque videri. 
Atqui elatum animis vanumque inscitia versat *. 
Qui sibi dum solus plaudit* de se ultimus ipse. 
Emunctae naris civis quid judicet, audit. 

An tua, Vite, malo si quis nunc rodere dente 

Incipiat scripta, et cedro quae digna putamus. 
Delenda insanus clamet; discedat inultus, 
Innocuusque notam censoris vitet aperti? 

Interea tacitis penetralibus abditus Aero 
Scrinia compilat veterum, et nova carmina promit 
Inventis laetus, socio sine: quippe latere 
Sperat posse dolum fraudemqne; nec utilis illum 
Exemplo nudata movet cornicula, plumas 
Reddere jussa avibus quas sumpserat, at vitium $i 
Coram forte notes celato nomine, primus 
Annuat, et lamna dextram candente Petilii 
Vrendam clamet, doctum qui prodere amicum. 

Ex que aliena ausus sibi re decerpere fructum: 
Scilicet haud lenis communi in crimine judex. 

Dum sibi nil metuit, meritam nam fortius a sc 
Ac melius removere notam sibi quisque videtur. 
Quum sontem gravius condemnat et acrius urc;et. 
Nec tamen haec labi finem posuere modumque: 

Sed vitium rursus multorum hoc, unius haud est 
Alteriusve : Morae nuiu bella est fama Lupique 
Aut Scaevae, nomenve parum nunc vapulat Albi? 
Quin tu etiam vis me salsus perstringere, frustra 
Intactus queritur Gallonius; et scelus, inquit. 

Ac probri plenum hoc facinus nae duxi ego semper 

Et ducam, fraus niiflirttm deprensa ubi coeptum 
Interrupit opus, sapiens tibi consulis, hostem ' 

Quin, ait, odisti, atque infensus laedere gaudes. 

Nil addam; laudo prudentem ac gratulor, aequus 
Quod decora aetati furtim ornamentaque nulli 
Nunc detracta velis sua. verum dic age, quare 
Auctor tute nova ut condas, subrepta. aliorum 
Inseris e libris, nec quo sint fonte petita. 

Candidus impertis? num peccas tu minus, aii te 
Iure putas meliore opibus ditescere avorum? 

Cetera nam placidi ridemus, quod semel aut bis, 
Ingenuum veluti suetus coluisse pudorem, 

Extremo adscribis vexatum in margine nomen. 

Securus fraudis: libri quamquam in manibus sunt. 

Et conferre licet, tacito quae sumpseris haustu. 

Porro inopem angustis hunc rebus vivere, recte 
Credimus, ut nummos qui corrogat: ille tetrarchas 
Saepe licet regesque atque omnia magna loquatur. 

Nec planus imponet tibi. Vite, incautus amictu 
Dum se furtivo, atque alieno jactat in auro. 

Sed me bella vocant, et duri proelia martis 
Finitimos inter populos, multoque tepentes 
Sanguine adhuc campi, qune tanti caussa furoris. 

Vel pugnae pretium quod erat? majoribus ajunt 

Inde genus nostris, ducunt genus unde Latini: 

Hoc patriae decus est, haec gloria prima; coloni 
Et Koma huc missi Corneli tempore Sullae, 
llomula gens salve, diutn genus, accola verum 
Ilie noster renuit negit^tque. age, latret ineptus: 

Non annum ille tibi demet de stirpe diernve. 

Haud feret hoc, patriam civis qui spectat inultum. 
Principium hinc pugnae, veri hinc discrimina nulla 
Aut falsi: fraude atque dolis pugnatur utrinque. 

Ignota inscriptos lapides jam nomina tellus 
Et nummos profert invisos, saepe papyrus 
Aut membrana recens priscum mentita colorem 
Infertur pluteis, multo quae pulvere foeda 
Prodeat, et magnorum aevum testetur avorum. 

Stultus et improbus hic amor est, nec civibus unquam 
Ytilis aut patriae, vos jam quae fama seque fM r 
Officii immemores qui scribitis? ista vetustas 
Scripta vorax, ignisve absumet, picta novatis 
Quum festis radians noctu per pegmata ludit. 

Sunt veri lines, quos ultra excurrere non est: 

Qui sapit, haud pugnis sese intermisceat istis. 

Yerum, inquit, inibi bile tumet jecur, et nisi certum 
Fors bona, quem feriam, scribenti objecerit hostem. 
Friget opus nulli laudabile, non tibi nostro 

Defuerint aevo, ad pugnam quos jure lacessas. 

Aude aliquid prisca pro relligione parentum , 

Proque aris templisque: vide’ n, jam serpat ut omnes 
In partes virus, foedorum et noxia pestis 
Librorum?- intactum nihil est convellitur ima 
Ab radice, patrum scriptis sapientia primis 
Quae viget: inversi mores, legesque refixae 
Majorum* summi passim violata parentis 
Majestas, sancti perierunt jura senatus. 

Atque hic in partem pugnae durique laboris 
Relligio te, Vite, vocat, quos segnis in usus 
Scripta premis, nulli non exoptata sophorum? 
Scripta novo veteres spargunt quae lumine chartas, 
Et leges ac doctrinam tutantur avitam. 

Commodus in magnum venies certamen, honoris 
Nec pugna expertem te cedere viderit hostis. 

Quid cessas? parvae dum contra incendia vires. 

Et vasta obruimur tantorum mole malorum. 

Nam pugnae me dura rudem si praelia terrent. 
Arguat immerito, gessit qui strenuus arma 
A puero miles : prece nos votisque vocare 
Auxilio superos aequum est, quos longa labore 
Cura levi exercens melioribus exsuit annis. 

Tu genus o nostrum caelo nunc respice ab alto, 

Rex hominum atque pater, pura tu pectora comple 
Doctrina, ingentes tu nunc ad fortia facta 
Redde animos et virtutem, divinitus olim 
Quae Solymis primos ceu flamma illapsa magistros 
Accendit, tenebras praesens et dispulit orbe. 

Cura brevem post octobrem monstra taque ruri» 
Otia succedens praescripta ad munia segnem 
Me revocat: durum rursus praesaga mali mens 

i 

Sentit onus, decimo gravius mihi mense futurum 
Vndecimoque, omnes irarum effundere habenas 
Doctorem, pueri, quum cogitis, indocilesque 
Inflantem buccas male temnitis, ergo minaces 
Quando irae posuere, acri praecordia nondum 
Eile tument, animo quae pertractanda sereno. 
Placatus tenui promam documenta camoena. 

Quippe mei vestrumque pudet me, saepe juventae 
Queis fervor tumidum tentavit pectus, et ultra 
Extremos misit fines rationis et aequi. 

Iram pars hominum melior dixere furorem 

Esse brevem^ et merito ; quae qua fert impetus, illa 

Amens parte ruit, legesque oblita decusque 
Fas eadem atque nefas confundit, spernit honestum. 
Omnia, dum noceat, mala sint sibi, vel bona, temnit. 
Rem paucis mecum sic collige, certa furentis 
Indicia haec primum, tristis frons, torva minaci 
Obtutu facies, tacito suspiria crebra 
Cum fremitu, vultus color haud idem, ardua cervix 
Dextra elata, pedum supplosio, age o bone, sodes. 
Dic, minus ipse furis si, quum te splendida bilis 
Caecum agit, in veteres et debaccharis amicos? 

Vidi ego nunc flagrare oculos, nunc ora rubere 
Turpiter, arrectos furiarum more capillos 
Horrere, adlidi dentes, tremere ossa, quid heus tu. 
Dic, faceres, media cornu si fronte, vel ingens 
Dens tibi cum rictu foret apri? laedere si non 
Ipse potes, vis posse, puer ceu trimus, et ore 
Atque oculis studium laedendi et dira cupido 
Eminet, extingui quae postquam occoepit, et atrox 
Detumuit fluctus, quid tum? ridemus amici 
Spiritum et incessum vero majora minantem. 

Sed malus incautos prope risus perdit amicos* 

Quos contra infrendens mutato jam furis hoste. 

Et facis, insanus quae non peccavit Orestes. 

In pecus Ajacem furor impulit: ira feroces 

Saepe odiis succendi viros in damna suorum 
Commovit freni impatiens, rapuitque volentem. 

Qu i jussit praeceps animum imperiosa libido. 

Si pote quid, mihi nunc edissere, quae stetit unquam 
Humano pluris generi mala pestis et orbi? 

Nec mihi tu Lapithura convivia, sive Thyesten 
Tristia discerptis cenantem fercula natis; 

Nee Trojae casus memores et funera gentis 
Immeritae, vel quas immiti solvit Achilli 
Atrides poenas: propius res quando aliae sunt, * 

Quae nos attingunt, quoties heu scissa capillos 
Relligio caedes et detestata suorum 
Funera deflevit, longo discordia ludo 
Quae tulit irarum comes importuna, feretque 
Iracunda, ferox, nulli N placabilis. haec te, 

0 pietas, terris exegit, primaque sectas 
Intulit et patris contemptus omnipotentis: 

Haec rupit jus omne, et plebem insana patresque 
Commisit, bella incendens, ignesque nefandos 
Admovit templis, cineri nec parcere sacro 
Visa est, atque aras superum temerare sepulcra. 

Haec proavi luxere, ipsi pars magna malorum 
Tantorum; durum veteri quia vivere lege 
His fuit, irarum tardis adducere habenas. 

Iam minus ingenio fidas incautus, et horum 
Incutiant peccata metum, sua cuique regendis 
Sunt animis praecepta, quibus mitescere possit. 

Disce, audi: tempus meliori credere nunc est. 

Non illis, iram qui olim docuere probandam. 

Finibus exiguis quae sit contenta modoque. 

Nescit enim furiosa pati frenum, inque teneri 
Officio: rapidi sed ritu fluminis ut se 
Proripuit, nulla obniti contra potuit vis. 

Nullus amor, nullus dilecti occursus amici, 

Consiliumve precesve: sibi nam posse quod optat 
Quisque videtur, inops quoque, et addita cornua sentit 
Sed magis imperio atque opibus queis fors mala vires 
Addidit exitio miserorum: dirus ut ille, 

In plenum qui olim legionem irrumpere circum. 
Cognatosque armis jussit pulsare Quirites, 

Mancipii vindex: Prasinam quod meta quadrigam 
Sibila collidens unde unde exciverat, ergo 
Cunctari prima prudens incoeperis ira. 

Et nosse ingenium , ac celeres compescere motus. 
Cunctari Fabius qui noverat, imperii res 
Restituit, tumidi praeceps quas ira Terenti 
Perdidit: Ausoniis tristis nec Poenus ab oris 
Cederet in patriam, victa ni maximus ira 

Scipio, neglecto vastaret Punica lentus 
Regna duce: hac victus cecidit ferus Hannibal arte. 
Prima cupidinibus qua responsare superbis 
Addiscam, haec monstrata via est: sic multa malorum 
In ventos abiere, ipsum compressa sub ortum. 

Ni caveam, victa est ratio, dominumque potentem 
Accipit, ut primis arcendus finibus hostis 
Qui fuerat, simul ac portis sese intulit, urbi 
Mox captae dat jura, haud accipit, at sibi solers 
Qui sapit, in pace idem aptarit idonea bello. 

Et mala, quae impendent, multo catus ante videbit. 
Nec minus hoc tecum curaveris, et ineinor unum 
Duxeris esse prius, levis irritamen ut irae 
Contemnas metuasque. hoc olim mite Thaletis 

Ingenium, hoc Anyti vidit reus, atque minuti 

* - 

Et studia et fremitus placide risere popelli. 

Fortius hoc meliusque secat rem: incendia contra 
Scintilla e tenui, quam non incuria vitat. 

Pollio conviva quid Caesare Vedius olim 
Peccarit, dicam, voci officiosus. herili 
Dum puer accurrit, cyatum pede lapsus utroque 
Fregerat, exiguo in censu leve quod foret, ipse 
Pollio quid doleat dives? sex scilicet unum 
Dempserat aut septem cyatum de millibus, ut si 

Ynum de magno granum quis demat acervo. 

Adde, hospes Caesar quod erat, mitissimus unus 
Qui fuit, ast irae semper qui paruit, illum 
Nulla queat compescere res vel caussa; trementem 
Raptari puerum dominus jubet, et genus addit 
Mortis, ut in magna muraenis traditus esca 

Piscina, lente discerptus membra periret. 

% » 

Proh superi meliora! at jam pernicior euro 
Fugerat elapsus puer , et magni ante pedes se 
Caesaris abjiciens, alia sibi morte perire 
Yt liceat, supplex orabat, quae simul hausit. 
Aversata novi crudelia monstra furoris, 

Yindex ipsa manu puerum clementia mitti 
Imperat Augusti; et domino crystallina coram 
Cuncta lacus, pueri pro corpore, destinat undis. 
Nimirum invicto sic castigandus amicus 
Caesari erat, poenam adinisso et dedit ille minorem. 
Primores populi furor hic si corripit, ecquid 
Non ausit pravi docilis plebs, quid ve juventus? 
Vnos omne forum vos spectat, vosque tribus, et 
In vestra quaerunt virtutem fronte: videre 
Introrsum potuit quam nemo, pergite porro 
Consilio praeferre facem, queis mens bona, vestro 
Discat et exemplo saevus mansuescere civis. 

Nulla bonos decet ira: hic verum quid faciet, qui 
Raptari matrem , caedi qui viderit ipsum 
Fuste patrem? vindex aderit, pietasque sine ira 
Fortior eripiet morti, et servabit utrumque. 

Quippe negat vitio id melius sese addita posse 
Ipsa suis virtus quae viribus omnia praestet, 

Externae non indiga opis, quum sola, pericli 
At metuens, simul ira comes successit, et exlex 
Omnia turbavit, verum bona nunc hominum pars 
Nequi equam, parta veluti virtute beati. 

Magnum aliquid spondent de se: virtutis at umbram 
Sectantur specie decepti, dum procul ipsa est 
Paucorum complens vulgo non cognita pectus, 
lactas ingentes animos, convicia quum te 
Irritent comitum, parasiti aut jurgia laedant. 

Et metuas vulgus de te quod sentit inulto. 

Quid turba male jactatus quum pone sequenti 
Succenses, vel quum veteri neglectus amico 
Multa doles, laevo quem non decedere calle 
Videris occurrens, quamquam post te sedet uno 
Ille gradu, quando haec animi majorave multo 
Ingentes sensere? etenim numquam esse malorum 
In numero haec virtus putat , ardua quae super exstat 
Adversis semper rerum immersabilis ijndis. 

Hanc studio quaeras: una haec servare beatum , 

Namque potest, nimium ut te delectare secundae. 
Sic quatere adversae nequeant res; et tibi constans 
,Vel regum possis vita praecurrere amicos. 

Adjice demum annis quae nos melioribus ortos 
Relligio edocuit, patienter nam mala ferre 
Qui didicit, nulla et tacitus fervescere ab ira. 
Multa luit peccata, tibi quae plurimus ignis 
Excoquet irato, quam praestat solvere vivum 
Quod debes, sera flammis sub morte luendum! 
Tunc poenas odio qui nunc festinat inulto. 
Infectum volet esse, dolor quod suasit et ira. 

Et dabit infelix meritas se judice poenas. 


49 




♦ 

* • 

SERMO Vili- 

DE INSTITVTIONE PVERILI 

AD V. C. 

LVDOVICVM MALEGVZZIYM 

NVPTIARVM CAVSSA 

Hoc ne dabis, Ludovice, tua cum conjuge, postquam 
Nulla poetarum jam vox sonat, ultimus ut vos 
Adloquar, ingenio minor et sermone, sed idem 
Consilio haud impar, veri nec futilis auctor? 

Vivite felices, sancto quos foedere nuper 
Iunxit amor, prolemque brevi date: non decet esse 
Tam clarum genus et nomen sine prole, parentum 
Virtutes et magnorum quae reddat avorum. 

Sed neque vos doctis excultos artibus olim 
Sponte tulit natura, neque hunc feret, e gremio qui 
Matris in amplexus mox parvulus ire paternos 
Discet, voce patrem compellans, scilicet omnes 
Vt doctrinae, sic morum expertes inopesque 
Nascimur, et curae nemo non indiget, aetas 
Prima tamen patiens culturae, cerea flecti 

Quolibet, atcjue omni, quam das, obnoxia formae. 

■ Ergo animum primis pueri instituisse sub annis 
Ipse velim, parvus muliebri ludere palla 
Ante domi quam desinat, atque crepundia ponat. 
Tum rerum primis elementis imbuitur mens. 

Tum primum recti docilis pravique, magistros 
Et bona monstrantes et quae nocitura, sequatur. 

Sed bona quae puero sint, vix erit unus et alter 
Navus qui doceat: mala contra et prava magistri 
Hunc totidem docuere, domi quot vernulae, et ipsa 
Nutrix, ac cellae custos longaevus herilis; 

Qui dum blandiri puero, et munuscula certant 
Parva dare, avertunt quae detestatur, amico 
Ludere cum verna patiuntur, triste precanteui 
Mendico irritant; iratoque oscula figunt: 

In vitium jam pronus abit, crescitque cupido 
Mox ficti pravique tenax, nam vera loqui me , 
Exemplo sit equus, serum multa arte magister 
Fingere quem dura tentat cervice, sed omnes 
Cui pereunt curae: repetet nam prata, nec usquam 
Aut onus accipiet dorso, aut dominum feret armo. 
Iussit Areopagus multari morte puellum 
Impubem; quae tanta admissa piacula, quaeras. 
Fabula non longa est: avibus male laevus, alauda 

Seu turdus si forte daretur sive coturnix, 

Effodere ille oculum miseris utrumque solebat, 

Supplicio gaudens crudeli, cetera mitis. 

Devotum est morti pueri caput : hunc fore namque 

Cecropii duxere patres, si accederet aetas. 

Civibus et patriae faceret qui talia multa. 

Exiguum nihil esse putes, si crescere possit. 

Principiis obstandum, ipsos vellenda sub ortus 

Germina sunt ima ex radice: hoc fingere mores 

Atque mederi animis et mentes flectere tempus. 

Qui prope jam grandis vixit sine lege, labori 

Adsuetus nulli, nullis atque artibus, et jam 

Dicta senum ridet, censorem spernit amicum; 

Crede, nihil meliora docens hunc flectere cura, 

Aut studiis valeat rebusque intendere honestis. 

Peccat saepe pater, matercula peccat avusque, 

Indulgent puero quum singula, nilque negant, quae 

♦ 

Poscere multa die jussit damnosa libido. 

Vt qui majorem faciunt ratione mala rem. 

Nescivere modum legemve; ita filius exlex. 

Quod semel impetrarit, idem bis terque rogabit. 

Mire animum stimulante cupidine, quaeque libido est. 
Impune eripiet, matre invita atque parente. 

*Vidi olim puero molles supponere plumas 

Qui posset , magnam et lucis qui stertere partem 
Sponte claret : primaeque idem per tempora brumae 
Cingere villoso ter pectus gausape, et idem 
Aestate adsuetus soli subducere, ne vis 
Acrior agrestem suffunderet ore colorem. 

O 

Anne his Ausonia olim in magna educta juventus 
Desidiis, vel quam veteres, si credere verum est. 
Duravere gelu, vel quae post crevit in urbe 
Romanis pubes sub patribus? omnia docta 
Temnere, hyperboreum frigus, momenta leonis. 
Pulverem et adsiduos imbres: tractare sagittas 
Atque trochum, disco certare, ligonibus arva 
Rumpere, falce ulmos vitemque putare, parentes 
Ipsi opus atque artes primi ostendere vetustas, 
Scilicet Etruscis quondam quae gentibus, et quae 
Ante Remo fratrique et avis placuere Sabinis. 

An te quaesitum, Quinti, quos patria misit. 
Invenere tuo cessantem rure? colonos 
Imo inter duros tum forte bipalia tractans 
Dictator fossam fodiebat; cumque marito 
Solibus usta aderat Racilia: quae simul audit. 
Legatos Roma adventare, togam ocius affert 
Laeta viro tuguri raptam de culmine, nuper 
Margine quam Tibris lotam siccabat, in Aequos 

Hinc ferus absterso dux pulvere Quintius ibat, 

Ibat colla jugo certus submittere, tales 
Scipiadae belli duo fulmina, Mumius atque 
Cunctator Fabius, densis qui saltibus olim 
Matris ad arbitrium caedebant ligna, laborum 
Et brumae atque famis patientes: his tamen aucta est 
Res Romana, ruit Carthago, excisa Corinthus: 

Haec pubes dirum Hannibalem Antiochumque cecidit 
Ingentem, haec vastum infecit mare sanguine Poeno. 
Sed neque majorum fortissimus ille tuorum, 

Threiciae quondam Naupacti ad litora classes 
Quem sensere gravem; aut acres aequissimus unus 
Imperio Ligures qui rexit, quique ruentem 
Consilio patriam juvere et fortibus ausis. 

Hoc vixere modo, qui nunc placet atque probatur; 

At pueros vitiis qui perdidit atque juventam: 
Perniciem domibus serisque nepotibus aeque 
Laturus, mores dum corrigat, extorremque 
Desidiam pellat gravis auctor, primus avitas 
Artes qui revocet, curas et reddat honestas. 

Miret; ego pueri ingluviem si opsonia captat. 

Ducitur aut libo fumante; pater modo quum sit 
Ipse prior dapibus natum carisque placentis 
Pascere, aves suetus cenanti et passeris atque 

Rhombi porrigere ilia, vinum et trans mare natum 
Sudando pueri mihi pulmentaria quaerant: 
Castaneae molles et olus, potiorque placentis 
Latrantem stomachum panis bene leniat: ora 
Monticolae ut pueri niteant, nec pallidus illis 
Ysque color, dubia veluti desurgere cena 
JIarpyis similes parasitos saepe videre est. 

Non ego nunc morem, Lacedaemone qui fuit olim, 
Iam revocare parem, tigno ut suspendere panem 
Te jubeam, et jaculo pueros certave sagitta 
Dejecisse, famem miseri mulcere, ruentem 
Qui stomachum fulcire velint, hoc sanus amicum 
Ipse patrem optarim nulli concedere partas 
Absque labore dapes: sudet puer, algeat, instet 
Sedulus ante operi: praescripta ad munia primus 
Matutino idem surgat cum sole; precari 
Multa Deum discat, praesenti numine uti se 
Sospitet atque domum: clausis vicina gregales 
In foribus socii nequicquam ad ludrica tardum 
Invitent : procul hinc # penetralibus abditus altis 
Conficiat pensi quod habet: tum denique mensae 
Hunc liceat tecum considere, desidiosus 
Si nec cessavit correptus voce magistri. 

Nec libum clepsit, nec clausa armaria laesit. 

Mitte leves curas: nati ne absumere fruges 
Venimus in lucem, et frustra sublimia nobis 
Ora dedit natura, aut caeli templa tueri? 

Est animus puero divinae particula aurae: 

Hunc colito, hunc totam merito sibi poscere curam 
Crede pater, nam quae auro divitiisque parandis 
Multa diem noctemque impenditur, alter in urbe 
Ne sit, mummorum plures qui servet acervos; 

Sedula quamque parens adhibet, ne pulcrior alter. 
Comptior aut nato media spatietur in urbe; 

Non animum ditat, vitium non, si latet, aufert. 
Nempe illum sapere, et natis bene consulere ajo. 

Cui mores pueri, potiorque vel una videtur 
Et specie virtus et forma: nam mihi sane 
Thersites malo sit filius, intus Achillem 
Si virtute refert, Nireus quam vel Ganymedes, 

Turpis at introrsum, et pulcrum sine pectore corpus. 
Atque illum sapere, et natis bene consulere ajo. 

Cui mores pueri potiorque vel una videtur 
Virtus esse, quam opes, quam praedia: nam mihi sano 
Irus egens malo sit filius, Irus Vlyssem 
Si virtute refert; quam Croesus sive Midas sit 
Dives opum, stolidi ast aures indutus aselli. 

DE INGENIO ET LITTERIS ITALORVM 

AD 

SODALES LITTERARIOS 

ITALIAE 


Nempe Italum externo non cedere, viribus atque 
Ingenii certare parem reor, unus inepte 
Non mecum sentit, peregrino qui favet, osor 
Antiqui moris, patriaeque oblitus honores. 

Namque alios passiin scribendi nunc quod opella 
Iam magis exercet, charta laudentur eadem. 

Haud tamen his dederim quoque cetera: rarior inter 
Nos dulci gaudens scriptoris nomine, quique 
Scribendi grave nil onus horreat, hinc vitio fit 
Detur uti ingenuus pudor, et reverentia multis 
Culpetur: quod non tragica ampullamur in arte. 
Impius et raro sit scriptor, vel sophus acer. 

Aut mulier famam scriptis mercata procorum. 

Quos tibi, si tanti quaeso facis, hospes, habeto: 
Invideat nemo, non his viget Ausonidarum 

Gloria , nec spreta se relligione tuetur. 

Nam gremio haec aluit pueros, et sancta vereri 
lura patrum docuit; nec quae sit semita veri 
Celavit, caram mater ceu sedula prolem. 

Hanc colimus sequimurque ; nefas et laedere, semper 
Duximus: ingenium exercet cura altera nostrum. 

Nec tardas ferimus docta in certamina vires. 

Dic age, Cecropias quando impulit aestus ad artes. 

Nos et amor cepit musarum, ecquos, opis unquam 
Sive ducis videas eguisse? unus sibi quisque 
Dux , cita per vacuum ponit vestigia princeps; 

Nec si quid scripsisse boni doctique videtur 
Accola, furtivis olim ut cornicula pennis. 

Ornari gaudet, propriis contentus, inertis 
Nam recte putat esse aliena abradere, lucem 
Ipse suis dare quum rebus queat optimus auctor. 

Non ego te ad proavos revocem, quum primitus artes 
Restituisse bonas ausi, lumenque tenebris 
Praeferre in magnis, circum dum regna teneret 
Omnia barbaries: sit prisci ea gloria saecli. 

Num quem clara tulit Verona et luget ademptum, 
Scipio, quum versus faceret, monumenta Quiritum 
Erueret tenebris, naturae arcana notaret; 

Vilius ante solo vestigia trita sequutus, 

Ausoniae veterum laudes reddebat avorum ? 

Magna Bianchini quid vis tentavit inepte? 

Quid Redi mens alta, Zenusque acerque Polenus, 
Manfredique acies, ac consultissimus aequi 
Gravina? accisis ne humiles pennis inopesque 
Repere humi, aii propria cernis virtute nitere, 

Et superas trivisse vias? tamen his quoque multos 
Adjecisse licet, plures et comparat istis 
Haud minor ingeniis hominum nunc Itala tellus. 
Quam fuit Augusto sub Principe, quamque Leontis 
Medicei rursum propiori floruit aevo. 

Testor Felsineae veneranda oracula gentis. 

Et vos prole virum laetas Antenoris arces, 
Musarum sedem: claro vos nomine Pisas, 

Et Coriti lectos Itala de pube sodales, 

Italiae longa aucturos in saecula famam: 

Inque urbem Arcadici qui convenere coloni. 

Docta cohors, quorum exemplis impulsa juventus 
Suscitat ingenium, et patriae tutatur honorem. 
Anne ego vos mittam, laeti parvoque beati 
Ducitis innocuum sacris qui sedibus aevum. 

Divino alterni placantes carmine numen? 

Non si versa premunt gravibus vos tempora curis, 
Abjecti cecidere animi, vel vox silet; almo 

Pergitis eloquio populis praescribere mores, 

Dum licet; aut studiis, si quae Deus otia fecit, 

Haec datis: Italiae vestro est prolata labore 
Gloria, scriptorum doctis quae maxima crescit 
Foetibus, et laudi propior contendit aVOrufri. 

Atqui dissentit Rubrius, planeque recusat 
Nescio quis, mala ave algentis prope stagna Lemani 
Perniciem satus in multorum: namque loco jam 
.Emotam Italiam, nec sole calescere eodem 
Dictitat insanus: mirum nil, inde sophorum 
Copia quod nobis nulla est. felicior astris 
Omnia succedens habuit plaga; protinus atque 
Eoeotum nobis crassus super ingruit aer. 

Quodque magis mirere, oris haud dissita nostris 
Huic pubes favet, assensu plauditque secundo. 
Famosis sibi quam scriptis in foedera junxit. 

O seri studiorum! animus nam laedere non est 
Mature doctos; invito quam mihi saepe 
Et bilem vestri et risum movere tumultus? 

Quid caelum stulti petitis, commentaque prisca. 

Et nocuos terris astrorum inducitis ignes? 

Sidera qui caelo fixit radiantia, quique 
Ignotum per iter jussit caelestibus astra 
In spatiis errare, his et leges dedit; idem 

Ille hominum genus et terrarum condidit orbem , 
Descripsitque plagas, dona et mortalibus aequo 
Iure dedit rex atque pater, quae tu vitio si 
Deteriora facis, caeli quo pertinet astra 
Culpare immerita, atque homines absolvere culpa? 
Desidia ingenium sensim pravusque cupido 
Obtundens, studiis animos avertit honestis. 

Atque affligit humi: antiquae sic gloria laudis. 

Sic pereunt artes, vitiis at nos quoque nostris 
Yrgeri ut fatear, vestrae modo plurima detur 
Quae reperire domi, vestris et finibus orta: 

Num qui virtuti fuit hic atque artibus olim. 

Nunc ereptus honos, aut pulsae sede vagantur? 

Sunt, mores hominum veteri qui lege coercent. 
Consilioque regunt; sunt qui per tuta viarum 
Deducunt cupidos ad veri lumina et aequi : 

Quos sequitur recti docilis, studiisque juventus 
Conformata bonis, proavi quae prima Latini 
Monstrarunt, seri et retinent servantque nepotes. 
Nam pueri Latium a primis ediscimus annis. 
Sermonem et Grajum: vestris qui finibus olim 
In pretio fuerat, nunc cura est ultima, sacram 
Si quis amat dibapham et vacui compendia lecti. 
Dum rudis hic, Unguam 6i quis non callet utramque 

Institor, aut bello vel ruri natus habetur. 

Non studiis: Latio potior quia credita, Grajo et 
Sermoni doctrina latet, puroque jubemur 
Haurire, illimis quo manat copia, fonte. 

Nulla hinc barbaries Italas oblitterat artes. 

Aut pulcri infuscat speciem: grande atque facetum 
Adnuerunt faciles nobis ad carmina musae. 

Sed vano Rubrius pergit sibi plaudere fastu. 

Atque suos toto solos canit orbe beatos. 

N 

Ignarus quantas procurreret aequor in oras, 

Vnum se dominum rerumque hominumque potentem 
Credidit esse Sinas. Rubrius quid distat ab isto? 
Italiam extremis quamvis a montibus hospes 
Viderat, et claras de nomine noverat urbes* 

*Sed levis hunc mulier, vanaeque insania plebis 
Decepit, quod lege regi studiisque videmur 
Externis, Grajo crines seu femina more 
Fingit, et ulnarum bis ter cum syrmate pallam 
Recta trahit: Batavas vir sive uxorius artes 
Forte probat, maculis candentes atque minutis 
Indutus manicas, auro idem interlita gestat 
Serica: cui geminis aptam perstringat alutam 
Argento pedibus de puro fibula, quali 
Bucephali melius jungantur ephippia dorso. 

Ergo alpina etiam nisi quod trans culmina scriptum est, 
Nil sapit: huic veneres, huic obvenere lepores 
Yndique decerpti, servum pecus Itala pubes 
Transalpina legant, inquit: tum denique priscUm 
Quid fuerit Latium atque Augusti tempora, discenti 
Quando alpes ultra jam concessere camoenae 
Artibus abductis: aevi monumenta prioris 
Muta domi stupidi mirantur saxa Quirites. 

Sic favet ingeniis Rubrius plauditque sepultis. 
Impugnet nostra ut vecors, quae lividus odit. 

Oderit: hoc boni habet res pessima, si quibus haeret 
Invidia, his oculos, animum his noctesque diesque 
Excruciat. Rubrius sic nunc quae cernere non vult 
Et videt, et fulgore idem uritur, haud etenim ullU9 
Degenerem Italiam pudor arguit; ipsaque claris 
Laeta viris multas inter caput efferet oras: 

Tanto laeta magis, resides quanto minor urget 
Spes animos, dulcis promissi aut gratia lucri. 

d£ veteri statv civitatis retinendo 

AD 

ITALOS CONTERRANEOS 


Serus amatores rerum cupidosque novarum 
Adloquor, Italiae pax nil tutissima dudum 
Queis erat, et veterum nil jura aequata parentum* 
Semotusque metus belli, procul excita tandem 
Quae venit, turpes longam quaesita per artes. 
Libertas quanti steterit, nunc scire laboro: 

Libertas miserorum, urbes quae perdidit, atque 
Ferre jugum ac leges dedit arbitriumque potentmn. 
Heu quo Brutorum promissa abiere, malum? quo 
lam cessit frondosa arbor, radicitus una 
Quam potuit stravisse dies? quo temporis aetas 
Illa novi, et fausto surgens lux aurea saeclo? 
Exhaustas mihi redde domos, mihi templa, repostum 
Redde aurum, clamat discisso Patria crine. 

Et raptos quaerit crudeli funere cives. 

Atqui languenti sub Principe moesta latebat 
Virtus, majorum vinclis deterrita, laudis 
Omnis clausa via, et studiis simul ingeniisque 
Nullus erat, quo tum possent excurrere, campus: 
.Vivere nec vita visus qui viveret illa. 

Scilicet haec inter paces atque otia tuta 
Prima mali labes, placidam contemnere vitam. 

Et quibus ornatur, tantum ignorare bonorum. 

In primis sapiens pacata civis in urbe, 

Nullus ubi armorum strepitus, discordia nulla 
In diversa rapit, quid non sibi sumat honoris. 

Si velit, aut quales liber non excolat artes. 

Quum vacat, ingenioque viget mens praedita acuto? 
Num pretium meritis, virtuti num decus haud est. 
Vel fautor, stimulos praesens qui laudibus addat? 
Tranquillis rebus quin olim et pace secunda 
Sic artes crevere bonae, sic gloria parta 
Italiae, studiis quae prima inclaruit orbi. 

Inventis celebrata suis, sed quod mage praestat. 
Atque homines unum facile caelestibus aequat. 

Dic quibus interclusa boni sit semita et aequi. 

Vel quibus in promptu non sit sapientia, quam nos 
Eisseni docuere viri, mansura magistri , 

Praemia monstrantes, homini quae cuique parata. 

Virtutem si victor amet, si turpia vitet, 

t 

Vtile si constans semper postponat honesto? 

Ergo amens, hominum subductum de numero se. 

Dictitet, ac vitam hanc neget esse, unusque maligne 
Desipiat sanos inter: ceu Marcius ultra 
Camunos olim, exstinctum qui dicere sese 
Pergeret, appositae renuens accumbere mensae; 

Nam vita functis non potu, non opus esu. 

Hunc cognatorum sollertia triste silentem 
Excitat hoc pacto, tabula resupinus in atra 
Marcius effertur: concors vicinia plorat. 

Exsequiisque ornant moesti de more sodales. 

Exinde ad tumuli tacitum longa atria portant, 

Ossa ubi multa virum squallentibus horrida formis 
Prostabant, et calva caput simulacra manusque 
Arentes, costaeque et scissis tibia suris. 

i 

Quattuor at juvenes obitae sub imagine mortis 
Sandapilis prima porrecti nocte jacebant. 

Funali accenso, foribus quum leniter actis 
Infertur flavae pultis, fumante catino. 

Quantum quinque satis posset messoribus esse. 

Mazonomumque assis simul haud ignobile turdis. 

Tum juvenum primus, senti ’n quid muneris, inqu't, 

Oblatum? surgitque prior: nec segnior ullus 

E sociis: gaudent, instructa quod est dape mensa 
Manibus, at secum mirari Marcius, esca 

i 

Qui possent vita defuncti vescier illa. 

Et sibi, quae cernant oculi, vix vera videri. 

Sed stimulante fame patinas succedit ad unctas i 

Quintus: eum socii medium sibi multa timentem 
Convivam accipiunt, cenatur: quid morer ultra? 

Fultura ut stomacho accessit, stulto rediit mens, 

Liber et a morbo plorantes Marcius inde 
Cognatos hilari sanus jam fronte revisit. 

Vivite nunc, cives, primo queis vivere ritu 
Concessum rursus, pudeat nunc denique falsos 
Expectasse fidem, ratio est prior illa, volentes 
Quae vos sola queat facere et servare beatos. 

Felices rediere dies: pius otia Princeps 
Ipse amat, et laetam cives traducere vitam 
Vult idem: Rege insontes gaudete recepto. 

Si sapitis, positos pigeat nec sumere amictus. 

Heu miseros, triplici rosa quos variata colore 
Decepit vulgi captos popularibus auris. 

Et tonso Brutos jussit simulare capillo! 

Quam vellent veteri in patriam nunc lege redire. 

Quam foret his pulcrum cives cum civibus esse ! 

Sed furor insanos male perdidit: anne furor vos 

Idem transversos agitet? clementia rursum 
Fallat, quos tristes casus, quos plurima longum 
Dissidia edocuere? senes jam prisca sequamur 
Consilia et mites patrum sine crimine mores. 

Vita quibus paritur tranquilla * impune malorum 
Importuna cohors depellitur, otia tuta 
Et pax alma vigent, nobis hinc laudis abunde. 
Hinc Italae dabitur quo crescat gloria gentis 
Et patriae virtutis amor, procul impia nostris 
Aufugiet terris insania: laeta subibit 
Cum pietate animi cultrix doctrina, fuit quae 
Militia melior, potior victricibus armis. 

Divitiae si cui dio sint munere partae. 

Non hic, qui repetat praeceps arcarius aurum 
Pro patria promptum, timeat, vel cui pro alienis 
Solis ad occasum numeranda pecunia, tectis 
Quae pius intuleris, tua crede: cibaria miles 
Non quaeret, non te armatus turbaverit hospes. 
Tuta domi mater cum virgine, tuta nepotum 
Cai*a cohors : tuta his gaza adservetur avorum. 
Quid si vita juvet famam contemnere docta. 
Delicias quae ruris amat secretaque tecta? 

Quis vetet, antiquis dum legibus omnia perstant* 
Consilioque senum regitur res publica * solas 

Te silvas inter vel amoena vireta vagari 
Luciorum immemorem, populoque atque urbe relicta 
Interdum dulci ad fontem indulgere sopori. 

Aut volucrura ad cantus cessatum ducere curas? 

Fas tibi nunc longo proceras ordine pinus 
Excoluisse, novo vel faustam palmite vitem 
Augere, haud sera ingenuis spectacula natis; 

Fas et seminibus jactis inducere florum 
regias formas, variataque germina miris 
Pulcra notis, quas non prior altera viderit aetas. 
Atque novare genus, magnam et sine nomine prolem 
Nempe gravis nemo interpellet, nec tibi ruris 
Otia praeripiat: non testem cogat adesse 
Invitum praetor, non plebs te sumere fasces, 

Si stetit urbanis decedere honoribus: aequae 
.Vim nulli leges adhibent, si civis honestum 
Sectatur, civem nec laedit, amatque bonorum 
Delectum et patriae decus, ergo age, quaerere mitte 
Pax tibi dum felix, et salvo patria censu. 

Qui procul hinc motus, ardens quas suscitet iras 
Invidia, haud jam processus latura perennes, 
Cognatasque vocans infesta in proelia gentes: 

Nec tu scire velis, longinquis quid faber oris 

Ingenio extuderit nostrarum in damna domorum* 

Queis Gallus studiis, qua gaudeat arte Britannus, 

Quid ferat externis nifetcator finibus, aut quae 
Alte succinctis laudet commenta puellis, 

Quas capiti leges fingendo, quamque capillis 
Nectendis rursus formamque modumque requirat. 

His sine majores aevum duxere beati, 

Moribus invisis hominum, quum rarus ad oras 
Explorator opum nostras accederet hospes. 

Atque aliena minus nostris inventa niterent. ' 

Namque modum in rebus norant, et viribus impar 
Nemo subibat onus, moliri grandia pauper 
Bisus erat, visus si quisquam: famaque curae 
In primis nomenque bonum, domus omnis honorem 
Nunquam oblita suum, quidquid gestaverat ante 
Ornatus mater, satis id gratumque puellae. 

Ad sponsum si deferret, nec quaerere mundum 
Ausa novum, gemma ut pectus splenderet et auro, 
Simplicitas hilaresque oculi suavisque loquela 
Plus erat in pretio: virtuti quippe nocebant 
Haec nihil: et nuptae laus ac decor omnis, honestas 
Sub matre a tenera si virgine noverat artes. 

Ad summam gaudere bonis tu disce paratis. 

Quae nobis peperit, longusque probaverit usus: 

Nec placeat, quidquid trepido tentaverit ausu 

Accola contemptor legum, plus saecula norunt. 
Quam brevis acta dies, nec tu sine pectore credas 
Tot vixisse homines, queis olim publica rerum 
Cura fuit: contraque viri sapientis habeto 
Suspicere antiquos, veterumque exempla vereri. 



* 


LIBER ii 



( 


t 



» 


Digitized by Google 


i 

\ 



Digitizsd by Google 



SERMO I 


DE RATIONE DOCENDI 

! 

; ad 

PRAEPOSITOS 

* \ 

I 

LY3E0RVM MYNICIPALIVM 

i 

(^uum pleni cabant Tlomana per oppida ludi® 

Et celebrata soph: reboent a voce Lycea , 

Atque avidi pueris cogant unde unde magistri, 

* 

Nullaque sit vacuis schola sedibus: hoc juvenum yos 
Omnia queis parent examina, dicite, quaeso. 

Tam multis quare de millibus unus et alter. 

Non totidem patriae vertentibus utilis annis 
Civis e: eximia prodit spectabilis arte? 

Aut si vera tulit de vobis rumor in urbem, 

Iam minus haec animos incommoda tangere vestros , 
Orbe quod exacto redeunt demensa trimestri 
Lauta domum, curaque brevis traducitur annus, 

Hoc date , ut externus damno sine quaerere caussas 
Enitar morbi, et fessis succurrere rebus. 

Namque est, a longo fractus jam membra labore. 
Quem pudeat periisse operam, cupidusque requirat 
Hoc scire, an morbo posthac medicina parari 
Vlla queat, studio vires ne perdat inani. 

Non ego delectu nullo complerier omnes 
Diffitear ludos, pueris qui primitus unis 
Nobilium soboli patuere, boni tamen ipsa 
Saepe aliquid faex ruris habet, magnumque popello 
E medio ingenium adsurgit. non ergo magistros. 

Si manet incultum atque rude, omni 3xsolverc culpa 
Yerum est. et merito doctorum pars lona multis 
Cordatos inter cives, queis patria corii est, 

Yapulat haud insons, data nam cui cura docendi. 
Otia amat studii parcus, longique laboris 
Impatiens; donec seri ad suffragia patres 
Conveniant, morbo certi capitique mederi. 
Successore dato, nullus nam dum timor urget. 
Largius hic somno, ille mero indulgere, relictis 
Et pluteo et libris, quin tristi a munere, si fas, 

Iam bene curata nitidum cute, tempora cultu 
Femineo comptum, scitas de more puellas 
Ire salutatum videas, adsidere comem. 

Et miscere jocos t , laudes adtingere fratris. 

Discipulos inter munerat si forte, beatus 

Crebrius accipiat per quem reddatve salutem. 

Inde sophus repetit ludum, modo qui Ganymedes 
Flavus erat, pueri hunc mirentur? vel gravis auctor 

* i 

Audiat, et multos doctrina excultus in annos? 

Nae solidum curis tempus qui perdit ineptis. 
Exiguum studiis impendere vix queat : horas 
Nempe suas poscit sibi lectus, mensa, diurni 
Carminis et pensum, sacris si deditus ullis. 

Aut de sacrata coepit si vivere quadra. 

JIaec pueri norunt, haec et clamare secundi 
Doctores soliti pueris coram atque parente. 

Invidia infesti primis, nec rodere segnes. 

Forte aliquid digni si peccavere notari. 

Nec peccant pauca: ingenti quia saepe labore 
Est opus, ut recte doceas, impendere qualem 
Haud illos nova cura sinit pravusque cupido. 

Namque hic Romuleam magnis quae lecta Lyceis 
Instituit pubem, quamvis et docta virorum 
Et studiis adsueta cohors, vix demere partem 
De solido potuere die, ne fracta labore 
Vis animi tenuetur, onus quae ferre diurnum 
Saepe nequit: tantum poscit sibi cura docendi. 

Jam me alio vertam : pars namque est altera , multum 
Quae vobis, pleno et procerum laudata senatu. 

Vrget opus , stimulosque et laudis sentit amorem , 

Vt claram excultis famam sibi quaerat alumnis. 

Ire tamen quosdam transversos dum videt, et se 
Perdere remque suam, tanto haud commota periclo» 
Nil agit, et morum sibi nullam incumbere curam 
Dictitat, indigni nomen gestare magistri. 

Qui si animum sumant censoris, mollior aetas 
Ante metum quam prava pudoremque exsuat omnem» 
Saepe bonam pueros ad frugem et prima volentes 
Ad studia adducant: miseros cessante magistro 
Quos ruere in praeceps, raptosque perire necesse est* 
Et facile haud dubiis possis cognoscere signis, 

Coecus amor captum primo quem torreat igne* 
Indicium faciet comptus nova forma, Britannus 
Advena quam Gallusve recens induxerit, eja. 

Quo tibi sunt virgae nunc aut manus utraque ? molem 
Discute pulveream: Cyprii quid danda popello 
Hemina hic farris male perditur ? aurea jam quid 
Illa facit duplex lunati spira galeri. 

Anulus aut, nivea et nigro focalia limbo, 

*»• 

Atque infra zonam vacuis geminata crumenis 
Fimbria? quaeque olim renuebant serica reges, 

Nunc tereti exagitat sutoris filius armo? 

Si prave lenis pater aut matercula nati • 

Indulget vitiis demens, et fallitur, an te 
Nunc deceat siluisse? tibi quum fidat uterque, 
Teque unum tenero custodem optarit alumno? 

Nec minus interea hic, pubes cui contigit apta, 
Iam procul a recti deflexit tramite, primis 
Dum quos instituit, vult omnia discere ab annis. 
Annales urbis, Graecorum inventa, poesim, 
Grammaticam, leges majorum, rhetoris artem. 

Et picti tabulas orbis, solisque labores. 

Yt si convivae post longi incommoda morbi 
Pavonem apponas, aprum, conchylia, turdos. 

Et dubia jubeas marcentem vivere cena. 

Dum tenera est, pueri tractari mollius aetas 
Imbecilla cupit, studiorum denique possit 
Emensus spatia, in plures discedere curas. 

Judicio melior, cautusque adsumcre, vires 
Quod perferre queant, nam qui properantius omnes 
Contendit libare artes elementaque, magnum 
Fama aliquid persaepe ante ingonioque professus. 
Hunc remeare domum videas sine laude rudemque: 
Cujus et in lectis rara est sententia verbis, 

Gratia nulla, color nullus sermonis; inepta 
At multa, et crebris quae sint excepta cachinnis; 

Poetus ut Euganea quum venit Fulvius ora, 

Auditis uno septem doctoribus anno, [ 

Et lunam in patria dixit fulgere minorem. 

Quam Patavi quae se spectandam praebeat Urbi. 

Nunc inimicitiis acres bellisque magistros 

Incastigatos ne sinam sibi plaudere? pugnae , 

Qui studio abrepti, metuenda in proelia mites 

Committunt animos, veri falsique tenaces. 

Dum noceant, fonte ex uno sic diditur error 
Pravus, et incautos virus late inficit: irae 
Vsque vigent, crescit pugnandi antiqua libido » 

Non animi nec virtutis sapientia custos. 

Ingenio gaudet quae miti, et proelia vitat. 

Quanto rectius hi, naturae inquirere leges v 

« 

Qui soliti, et rerum scrutari elementa, viam si 
Forte queant veri et tutas penetrare latebras » 

Nullius addicti jurare in scita Lycei. 

f 

Non si Pythagoras quid dixit, porticus aut quid 
Chysippi probat, et totae mirantur Athenae, 

Continuo id verum, nam stare haud pauca favore 
Et studio videas hominum male fulta, ruinam 
Quae concussa trahant, mihi veri edissere, sodes, 

Yt credam, caussas: rationi obtemperat ultro 

« 

Mens animusque, levi docilem quia fallere fuco 
Illa nequit, donum aeterni immortale Parentis. 

Sic artes rediere bonae, sic ludicra quondam 
Deposuere sophi: studiis exculta juventus 
His patriae crescat venturoque utilis aevo. 

Durum opus, at vestri, doctores, muneris hoc est. 

Hoc curae proprium, studiorum ostendere callem 
Et veri fontes, nam cetera quisque labore 
Ingenioque potis praestare et viribus aequis. 
Ambiguum si monstrat iter dux callidus, et se 
Ire alacres auctore jubet, tutissima veri 
Per salebras licet ac dumos qua semita tendit. 

Sed vestrum miseret, doctores, pauca laborum 
Praemia laturi: quando haec nunc musicus aufert 
Cum grege semivirum, aut cantrix meretricula, multas 
Iam juvenum jam laeta senum excussis&e crumenas. 

SERMO II- 

* * 

DE ACTIONE ORATORIA 

AD 

M- BOLLANVM 

familiarem 

# 

Iunius optatas nuper quod rettulit idus 
Antoni sacras a nomine, quodque frequentes 
Te Gabii orantem densa audivere corona. 

Vim rursum eloquii mirati; nae hoc tibi nolim 
Sit tanti, Bollane, parum ut jam credere amico 
Incipias, auris gaudens popularibus, id nam 
Est vitii, multos quod perdidit,' abripuitque 
In praeceps, votis dignos melioribus, esto 
Te Gabiis densum miretur vulgus, et aure 
Cuncta bibat, risu interdum nutuque proberis: 
Iudice num caussas alio si oraveris, idem 
Omne feras punctum? liaud simili ratione Gabinus 
Aestimat haec, trutina nec res pensatur eadem. 
Qua tunicata solet plebs Romula: quae nisi grandi 
Ore sonct doctrina tibi, fastidit et odit. 

Nam grandes gerit haec animos quoque, sueta videre * 
Omnia magna, viros, fora, templa domosque viasque, 
Queis Romana aequat veteres nunc gloria patres. 
Rhetor Caecilius Lilybaei quod bonus esset. 

Anne idem Romae dixit tolerabilis? illum 
Quin humili tardum sermone, et tenvia vano 
Singula sectantem studio sprevere: corona 

Romuleo te, Marce, foro densissima cinxit, 

# 

Et plausere equites peditesque. quid, o bone, naris 
Emunctae sapiens si quis te spectet, an audes 
De te nunc quidquam promittere ? maxima plures 
At numerat Roma; atque illis Demosthenis ipsa 
Yix dives pleno manavit copia cornu. 

In primis odere levem mimum, actio cujus 
Risum saepe movet stomachumque, movere dolorem 
Quae voluit; trunco vel qui similis statuaeque, 

Nil, vocem excipias, quo vivat, habere videtur. 

Sed neque vox, quamvis sit Nestoris ipsa, fluebat 
Dulcior Hyblaeo quae meile, admurmuret unquam 
Grata auri, proprius ni flexus molliat: idem 
Si tenor est, sparget lethaeo tempora somno, 

Adsimilis vitreo sensim pede quae sonat unda, 

Strata levi mulcens pastorum membra susurro. 

Iam, Bollane, mihi tecum res: optimus audi 

Quid poscat Fabius: nam te si forte probaret 
Scribentem, multa oranti male diceret, artem 
Nullam in te clamans, vocemque modumque requirens. 
Praecipitur multis nequicquam; at non tibi, formam 
Cui nec parca dedit natura, nec addere multa 
Arte vetat, facili succedent omnia nisu. 

Ergo age: nam vocem tibi, quae sonat aspera, et ore 
Contracta in medio nunc frangitur, arte resolves 
Hanc primo, ut lenis decurrat: spiritus ipse. 
Luctantem angusto quem ducis tramite, sese. 

Sis modo culturae patiens, dissolvet. Athenis 
Hoc potuit, celsum qui fudit carmina collem 
Ingrediens, dura naturam ut vinceret arte; 

Nec requievit, iter donec jam pectore in arcto 
Nacta suum, longo intonuit vox reddita cantu. 

Sic puer, a primis fari qui nescius annis. 

Labra movet, verbis paullatim adjungere verba 
Si queat, auditas et tentat reddere voces: 

Mox matrem atque patrem compellat garrulus ultro, 

. Permiscetque jocos, servare silentia segnis. 

At careas venia monitus, si quae modo chartis 
Ipse domi prudens illeveris, haec mihi coram 
Improvisus ades dicturus: nam bene nemo 
Reddit ? quae nunquam dixit sibi, judicioque 

Non alio promit non ulla lege : magister 

Ante opus ut membris doceat distinguere membra. 

Et premere , et totis vocem contendere neryis. 

Rebus enim cunctis nunquam vox convenit una. 

Et voces natura dedit , chordae ut citharae sunt 
Intentae , ad tactum quas respondere videmus. 

Haec cita, tarda illa est ; gravis et quae.dam, altera acuta: 
Tum quaeque exigua aut magna; omnes arte modoque 
Quas discat tractare actor; varietque, colores. 

Ceu pictor, gratas qui vult inducere formas. 

* .a. 

His renovandae aures, animum pertingere si vis. 

Lecta tamen fletum si res non postulat , imo 
Quid mihi corde gemens ducas suspiria ? et in re 
Exigua grandes studeas aequare tragoedos ? 

Scilicet haud erat his locus : et narrare paratura 
Dedecorant lacrimae, quas non dolor exprimit aut res; 
Dum contra matrem divini in funere nati 
Describis , magno perculsam corda dolore , 

9 

Femineosque refers luctus , tenebrasque diei , 

Et totum insolitis tremefactum motibus orbem; 

Cur modo vox haeret , rapidi modo fluminis instar 
Verba fluunt? placido quae si fundantur ab ore. 

Vel durum possint sensim pervincere pectus. 

Sed gestu peccare magis te dicimus, arte 

Fingendum longa, Fabii jussu: actio primum 
Componenda tibi ad speculum est: nempe ipse videre 
Vt vultum , utque statum possis orantis, habebis 
Sic factis jam tute fidem quae videris, et nos 
Stringere rem disce j, verisque notare minora. 
Impransum, Bollane, negant te orare, quod ante 
Sublimis fari qm\m coeperis, alba parantem. 

Hinc sudaria et hinc, labra abstergere videmus. 

Ceu pransi faciunt, vultumque offerre nitentem 
Sed gravis hoc censor multo improbat acrius , oris 
Quod male conveniat rebus color, ira pudorem 
Praevertat, verbis oculus discordet inepte. 

Deme supercilio nubem, quum dicere laudes 
Instituis: dic namque, minas quo pertinet istis 
Ostentare oculis, quum laudas, pandere rictum. 

Et scabere hinc digito frontem atque hinc? nonne vides,ut 
Se cubito alterni moneant: risumque tenere 
Vix possint qui te spectant ? non segnior umbras 
Tu tamen extensis manibus comprendere pergis. 

Atque humeros agitare leves, de lintre loquentem 
Ridemus: sed suggesti ni linea claudat, 

Iam procul aufugiat populus, ne lapsus arenam 
In mediam venias capiti gravis et gravis ulnis. 

Orantem gestus, iateor, juvat, unus et addit 

Vini saepe eloquio , magnis et pondera rebus : 

Non omnis tamen , aut voces quo scenicus actor 
Exprimit , et rerum pernix vestigia signat ; 

Sed gravis , et qualem interdum certare palaestra 
Adsueti referunt : digiti quo verba sequantur , 

Haud fingant , nimium nec dextra arguta loquatur. 
Arrectam frontem projectaque bracilia laudant. 
Dignum aliquid pleno quoties Demosthenis ore 
Acer agas , simul et numeris contorta ferantur 
Fulmina : pacatus renuit nam talia sermo. 

Ad summam , moneo , bona raro oratio stabit , 

Quam male reddideris: non optima saepe probetur. 
Si bene dicta. Hortensi olim fuit inclita Romao 
Gloria, ut orantis populus penderet ab ore. 

Non ipsos tantum gaudens audire tragoedos. 

Haud tamen hunc veteres scribentem laudibus aeque 
Ornavere : artis tantum valet addita cura. 

Fumosam veluti Sanci qui forte tabellam 
Viderit ignarus , contemnit ; mox stupet idem 
Squalorem quum jam mango detersit aliptes. 

4 

Verba moves invita loco, quum scribis, honore 
Si non digna putas: cur gestum abludere rebus, 
Ingratoque feres manare vocabula flexu ? 

Si sapias , doctos scitabere , qui tibi dicant , 

IIoc cave, ludentis species est, nec minus illud; 
Sic Satyrum moneat, vel sic Cyclopa moveri: 
Quo tibi nunc acies oculorum, si manus istuc 
Ad statuam porrecta abiit pictamve tabellam ? 

At tua delectant si te mala, si tibi plaudis 
Ipse domi, spernis censorem artemque magistri; 
Iam pecori et patriis declames montibus, horror: 
Nae melius, quam, si nostras male vocibus aures 
Obtundas, nulli jocundus. vive valeque. 

+ 

PE FVCO BIBLIOPOLARVM 

AD * 

CENSORES LIBRORVM 

Rem miram narro: libros nunc bibliopolae 
Iam faciunt ipsi, scriptore beatius omni 
Et citius, quid enim ? de crassa impune papyro 
Chartae junguntur centum: frons albet inanis 
Prima, levi effigies signant ex parte secundam 
Ex illis, geminum quae olim triplexque volumen 
Vix parce ornabant, veteri nempe aere redempto. 

Quod mille oppositum pro nummis, fenebre mensae 
Pignus erat, rursum semesas bibliopola 
Supposuit prelo tabulas, duxitque figuras: 

Sic modo Virgilius liber exstitit alter, Ilerdam 
Quem mittat, Batava vel mutet merce beatus. 

Vicinus morbo interea tentatus eodem. 

Grande opus, urbanas audet conjungere moles. 
Naumachiam, circum, arcus, thermas, amphitheatrum. 

Lapsa Deum delubra, forum, castella, columnas: 
Cuncta domi quae nunc, lanaque coluque relictis. 
Incidunt aeri dociles ad pensa puellae. 

An cessat Veneti proles germana magistri , 

Regales prope quae plenis cubat aedibus hortos ? 
Quin opera certat studioque aequare parentem 
Adsiduo, pictis vulgare volumina chartis 
Ausa nova, et circum dare mox luci atque theatrum 
Egregiis expressa parat miracula formis. 

At dignum docto si quidquam interprete, plura 
Pagina te doceat, quae proxima, nec levis auctor. 
Et quem te legisse juvet: libraria contra 
Inverso studio nihil haec nunc turba moratur. 

Et pueros cogit, tabulas victumque ministrat. 

Et crasso jubet aera stylo properata parari. 

Sudet ut adsiduus revoluta ad prela redemptor. 

Et pensum referat centena exempla diurnum. 

Haec summa, his laetus plaudit sibi bibliopoles. 
Exactas Latio ceu si revocaverit artes. 

Iam quippe interpres quae longus scripsit inepte, 
Charta oculis melius subjecta fidelibus offert. 
Longum et discendi minuit via facta laborem. 

Imo auget plane : raro quia nempe vetusto 
Respondent exempla operi, permultaque chartis 

In speciem descripta, aevo quae invisa priori: 

In primis tabulae, exiguis quas aspera signis 

4 

Ornamenta notant, nam fit saepe urceus, ante . 

Quod sertum discusve fuit; fit taeda jugalis. 

Quod pilum, aut Graji gestamen militis hasta. 

I nunc, et studiis florentem talibus urbem 
Tolle levis, probris ut gaudeat accola nostris, 
Romanusque roget quas scriptor nunc colat artes, 

9 

Ingenii laudem oblitus famamque diserti? 

Advena emet tamen illa aliquis, pretioque parabit 
Demens, vel quanto Graji stent scripta Dionis, 

Aut Livi, et compti Patavina volumina Tulli. 

Namque hoc audentes prave omnia bibliopolas 
Et facit et faciet; nunquam quia defuit emptor 
Stultus, et antiquae mirator imaginis hospes. 

Adde huic et civem : multorum quum potior nunc 
Doctrina atque decus, centena volumina plenis 
In pluteis monstrare domi, quae candida pictis 
A chartis niteant, nam Graji nil Latiique 
His sapiunt libri : sermo quin vanus uterque , 

Et docet interpres cunctas vernaculus artes. 

Ergo novis veterem si quis parat edere formif 
Scriptorem, solers ut duplo veneat auro. 

Non ille excussis deterget menda libellis» 

Aut censoris amat curas adhibere secundas: 

Sed tabulas aeris minimo mercatus* ad oram 
Chartae ubi sunt vacuae, sphinges locat atque leones 
Sive lyram Phoebi, durive insignia Martis; 

Littera vel puro interior quae margine surgit. 

Hanc variis circum comit, clauditque figuris 
Meandri ritu: pictos tenui arte colores 
Interdum et minii mos addere lumina: triplo 
Id fere enim pretium majus libro adrogat. eja. 

Nunc tibi jam celebrata sophis adeunda taberna est: 
Accede ; officiosus enim te bibliopoles 
Occurrens salvere prior jubet: ede, quid optes, 

- Atque roga, quanti, missis ambagibus, addat. 
Mecastor, liber hic pulcherrimus, inquit, amico. 

Et bene qui meritus, centum vendetur ob asses. 
Atqui tringita hunc, memini, puer assibus emi. 
Effigies numera, inquit, non pote, crede, minoris: 
Et redit ad pluteum, libro te abscedere inempto 
Nec queritur, pretium crescit rumore secundo, 

Inque dies major cupidos amor urget habendi: 
Imponet bardo tandem, ac centum auferet aeris. 

In crucem agi Augustus, fumum qui vendidit olim 
Servulum Alexander jussit; quia grandia nempfe 
Mentitus, multum domini se posse favore 

lactabat vano, argenti captator et auri. 

Librorum docti censores, judicio quum 
Pendeat a vestro simili de crimine caussa; 

Quam feret hic poenam planus ? hunc ne impune licebit 
Charta iterum et mistis mutare coloribus aurum. 

Nec flagro dignum multae metus avocet aut vis? 

Ysque novas nectet successu interritus artes. 

Dudum quod tineas veterum huic exempla librorum 
Multa domi pascebant, exacti abstulit aevi 
Indicia et titulos, totum venditque recenti 
Ceu prelo expressum mentitus tempora librum, 
Mentitusque novas scriptoris nomine curas. 

Fraudibus atque dolis sic ludimur, ille coactos 
Enumerat ridens nummos et condit in arca. 

Interea si quis multis jam debilis annis 
Spissum opus, et longo limatum tempore librum 
Edere pauper avet, frustra omnes bibliopolas 
Ambiat, aut duri speret sibi tarda laboris 
Praemia, ni primus tristi data nomina censu 
Scripserit emptorum, et primus marsupia solvat 

i 

In sumptus operarum, Sabatinaque chartas 
Quas de praeduro submittit machina rostro, 

Fulginium aut lentum, lex nulla est scilicet aequi. 

Et nullus lucri nunc finis: nec bene quidquam 

Transactum, alterius nisi rem compendia laedunt 
Quid genus antiquum librorum mittimus, atque 
Prima Moguntiacis signata volumina formis: 
Oporinen, Aldumque senem, Plantinaque prela. 

Et Badios Stefanosque, et claros arte Morellos? 
Adde Patissonium, Grifios et Commelinum, 

Quos vetus a multa commendat gloria cura. 

Non equidem insector, pretii vel nullius esse 
Scripta reor docti studio emendata magistri. 

Et paribus formis et lata pulcra papyro. 

Sed mihi quum totidem vulgarit verba Cominus, 
Vulgarit scitus Peregi socer, atque Bodonus, 

Ac nitidum quacumque librum, pretioque minore 
Quisque emat; antiquum exemplar tu carius auro 
Cur vendas, forma nihilo concinnius, atque 
Deterius chartis? tiro ista ne, inquit, in arte es? 
Nec pretio haec nosti scriptis aequanda vetustis , 
Ante octingentos vel quae antiquarius annos 
-Scripserit ipse manu? quin tu potius veterator 
Es mango et multis incommodus, at tua, mecum 
Qui sentit, scriptis ultro exemplaria priscis 
Comparet, incensis si quando bibliothecis 
Omnibus, exstiterint tibi singula; ceu liber una 
Antiquus nunc quisque manu est : libraria nondum 

Multa quod ars faceret simili exemplaria forma. 

Sed tamen egregium plane est opus, atque oculos quod 
Vel forma teneat, minime monstranda paramus. 
Civibus ad speciem hospitibusve volumina, sed quae 
Noctes atque dies nostrum versemus in usum. 

Nempe aurum vos, doctrinam nos quaerimus, auro 
Quae potior nec villosi sub tegmine libri 
Clausa, nec in patulis veterum latet abdita chartis. 
Publica nam vobis quod commoda remque sophorum 
Communem cordi mage nunc esse et fore semper 
lactatis, quam sint dulcis compendia lucri; 

Haec surdo canitis: jam tempora novimus acta. 

Et nostri ingenium moresque agnoscimus aevi. 

Institor oceani trans aequora si paret ire, 

Dives ut occiduis redeat mercator ab oris; 

Quid ferat hic secum, quaeras? qua merce beatus 
In patrios demum speret remeare penates? 

Namque opibus pariuntur opes, nec vilia quemquam 
Scruta locupletem plena misere carina. 

Quid magnos si scriptores aequare velit quis. 

Atque novis claro in studiis ditescere censu. 

His magis, egregio tibi quae, doctissime Lanzi, 
Conatu coluisse datum est: prius haud ego quaeram. 
Ecquid opis nactus, quaenam adjumenta pararit? 
Nam serus studiorum, et musis altus iniquis 
Quid valeat? vel si multas lustraverit urbes, 

Et musea erepet cum regum pinacothecis. 

Atque sibi primos scriptorum jactet amicos. 

In primis Grajas Latiis junxisse camoenas 

* * * 

Est opus, et durum a puero exantlasse laborem 

Orbilio sub plagoso : ludibria demum 

Grammaticis natu grandis nisi debet, ut olim 

Qui Latonigenas Diana a virgine natos 

Credidit, inversa generis ratione, marique 

Tiresiae est ausus muliebres reddere vultus, 

Insontique viro, merito nec talia vati. 

Non ego, forte datum naturae munere quisquam 

Si putet hoc sibi, vernarum bene scribere lingua, 

Yel mage Gallorum molli placuisse loquela; 

Contendam pretii librum jam nullius esse, 

Res quod Romanae et populi monumenta Latini 

Barbarico ornentur cultu, mutentve colorem. 

Quippe olim et Grajis patrio sermone licebat 

Victoris populi describere facta, nec urbem 

Scriptorum puduit tantorum, sed peregrinus 

His nolim accedat, sculptoris in aedibus artes 

Edoctus veterum trunca inter signa, magistri et 

In verba addictus jurare, rudis fuit olim 

Qui faber aut mango, non his se cana Vetustas , 

Credidit, in priscis modo quae latet abdita libris, . 

Vulgares et tuta oculos fugit: omnia quamquam 

Lustrasse, et veri latebras sibi adisse videntur. 

Nam inulti haec studii semper longique laboris 

• * ♦ 

Cura fuit, inores priscos ritusque sacrorum 

Noscere, qui Grajis, vel qui placuere Latinis; 

Scilicet ut saxo argumenta expressa vel aere 

Quum specto, possis mihi dicere. Consul ab urbe 

Hic captis abit auspiciis, Parthisque cruentum 

Importat bellum: indictis Circensibus ordo 

Hic pompae est, subeunt currus thensaeque Deorum, 

'Aurigae rutilis splendent in vestibus, igne 

Collucent arae, queis urat thura sacerdos. 

Orgia sed festis illic celebrantur Athenis: 

Hoc Bacchi templum, hae cistae, thyrsoque minantur 

Bistonides. contra hic Helenam trahit aequore pastor 

Perfidus exitium Trojae, hic rapta Iphianassa 

Cernitur ante aras, pater ille est, ferre dolorem 

Qui se posse negat, vultumque obnubit amictu. 

Indiciis, fateor, manifestis docta notavit 

Ars veterum quidquid saxo simulabat et aere: 

Ynde nihil demptum velles, nihil addere posses. 

.Verum aevo spectanda suo, sociasque per urbes. 

Nullus ubi monstrator opus, monumenta parabant, 

Sculptor et hoc, norat faber hoc aerarius aeque. 

Hinc fit, saepe rudes ut torqueat argumenti 

Mira novi species i quod multa exegerit aetas. 

Et mores hominum mutant: nec populus jam 

“ * f 9 

Majorum vivat scitis, vel sacra sequatur. 

. Ergo omnis viget in scriptis doctrina vetustis. 

Quae valeat lucem obscuris infundere rebus;' 

Ynaque facta virum atque aevum revocare peractum. 
Inde boni quod habet, se quisque hausisse fatetur 
Interpres, prisco et vani sine teste libelli. 

Nec bene qui Latiis contentus finibus, oras 
Grajorum nolit contingere, riserit ilii 

% 

Fortuna, ut tuto semper vestigia figat. 

Nempe artes Grajo cunctas de fonte Latinus 
Hausit, et exemplis studiosius haesit in illis, 

Graecia quae posuit prima; ut felicius inde 
Omnia quisque petat, tragici te multa docebunt 
Scriptores, permulta bonus monstrabit Homeriis. 

Nec tibi Pausanias per Achaica rura, per urbes 
Defuerit comes, antiquas describere doctus 
Historias ritusque et regum facta vicesque: 

Apta sibi quae sculptores optasse videmus 

• 

Argumenta operum, Parioque in marmore caelo 
Expressa exstare et miris variata figuris. 

Haec olim tragicis fessus clamoribus, ausu 
Raffeus fausto tractare occoepit, Achaea 
Dives ope, ac veri felix interpres et auctor, 

> 

Dum viguere oculi : nam lumine captus utroque 
Arma senex Albana modo ad praetoria fixit. 

Et casus fortem hos animum tolerare jubebit. 

Est tamen hoc vitio propius, quum solvere litem 
Nitimur, intactum nec linquimus, ingenio quod 

Tentatur frustra, veterum omnis si tacet aetas. . 

% 

Quam scite antiqui pulcram, Lanzi optime, frontem 
Sarcophagi geminumque latus tua nuper, in urbe 
Dum tererere, oculis subjecit epistola nostris. 

Et d ucis a prima descripsit origine vitam! 

Vt puer in ludo teneros traduxerit annos. 

Conubio grandis sponsam sibi junxerit: aequo 
Mox regere imperio populos sit jussus, et hostem 
Finibus expulerit, socios terrore levarit: 

Vrbibus atque idem pacatis, lustra ferarum 
Venatu vastans, saevos prostraverit apros. 

In silvis miles, laus quae non ultima quondam : 
Denique post longos confecta aetate labores. 

Ad musas sapiens atque otia tuta reversus. 
Extremum positis tempus bene triverit annis. 

Et fuit haec monstrasse satis, quae picta tabellis 
Quisque recognoscat, nam si titulo sine nomen 
Quaerere vel patriam voluisses, aut regio quae 
Obtigerit pacanda duci; labor irritus omnis 


LIB. ii. SERMO Illi. 


Ille foret, studium sanus rideret inane. 

Nimirum est modus in rebus, prodire nec ultra 
Iam datur: ingenii virtus tum maxima nostri. 
Descriptos intra veri consistere fines. 

Te ne stilus teneat Turbonis; quum dare verba 

.« 

Incipit, et pressos certat simulare Britannos, 
Nulla licet vacuis subsit sententia dictis? 

Nae melius siluisse: placet semperque placebit. 
Candidus ignotum qui se nescire fatetur. 

Hoc erat in votis, veteres qui diligis artes 
Atque probas, socium antistes Catalane meorum. 
Scilicet ut Latiis tandem decederet oris 
Barbaries, Italos inter quae foeda resedit 
Artifices: fors et rursum sperare jubebat 
Caesaris Augusti nos tempora, namque sub auras 
Signa iterum et Graji rediere exempla leporis, 
ISiique tegit tellus jam prodiga, marmoris atque 
Aeiis opus, solia exsistunt, caeloque cavata 
Mensarum fulcra et tripodes donaria Divtim, 

Et paterae clypeique, et quidquid Graecia miro 
Extudit ingenio: pulcris digesta theatris 
Advena quae spectat laudis mirator avitae. 

Nam Pariis dudum cives longa atria crustis 

Certatim et proceres, Lacedaemoniisque columnis 
Antiquum exornant in inorem, nempe paretur 
Vt sedes cultu spectanda et divite gemma. 

Vivos qua statuant ductos de marmore vultus 

* 

Signa Deum , et veterum spirantia molliter aera 
Heroumque et magnorum simulacra sophorum, 
Exsuvias urbis, variis animantia formi* 

Ipsa etiam in foribus prostant, sae vaeque leonum 
Effigies; et quae naturae dona parentis 
Ars olim et Grajae potuere effingere dextrae. 
Quid voveat majus, priscas si quis velit artes. 

Et priscos aevo artifices nunc reddere nostro? 
Nam quae olim fuit ars, exemplis crevit ab istis; 
Ingenioque datum est certando aequare priores. 
Nunc tot quum solers fortunae exempla juventus 
Debeat, et nullo fuerit locupletior aevo; 

Qui fit, tale aliquid nondum ut mirere recenti 
Artificis scalpro perfectum, fallere forma 
Quod queat, aut operi possit contendere prisco? 
Nimirum id tecum disquiram, abrumpere longum 
Si possis paullisper opus, patriaeque laborem 
Historiae, et gratas doctis seponere curas. 

In primis custos defendit signa, lucelli 
Captator, nummis quem ni placaveris, aedes 


ioa 


LIB. ll. SERMO y. 


Haud ulli pateant : aliena hunc vivere namque 
De stipe lex domini vetus est; pater ille Quiritum 
Quamquam amat et fautor studiosae audire catervae. 
Ergo operum tantorum artes monumentaque clausis 
Nequicquam latitant in tectis, advena raptim 
Quae lustret bene nummatus, non incola, Romam 
Discendi studio qui venit pauper, in annum 
Cui pater e macro victura submittit agello. 

Sed tamen ingentes aulas et vasta reclusit 
Septa Pivs: Tiberim transmittite, larga beabit 
Copia thesauris, segnis renuit, nimiumque 
Pars Vaticanos queritur distare recessus; 

Pars properat; nullo sed freta auctore, Sibillas 
Quam bonus exemplis olim dictisque regebat, 

Nunc caeli fruitur regionibus, additus astris. 

Huc paullum o pueri: quamquam non malleus ad me 
Pertinet aut scalprum, quaedam vos scire laboro. 
Quae non poeniteat didicisse: fuit nam et Arati 
Par laus, astrorum qui non cognoverat orbes. 
Stellarum docto leges describere versu. 

Ci edite, coecus agit, pueri, vos impetus, acri 
Multa animo tentare, humeri quae ferre recusant. 

Si veterum redeant nunc tempora, maximus ipso 
Praxiteles doceat sic vos: exempla tot uno 

Quae splendent congesta loco, non omnibus hic stant 
Omnia, quae malit civis si spectat et hospes. 

• f 

An mihi nunc vestrum quis Laocoonta refingat. 

Argillam plastes nuper tractare tenacem 

Qui coepit, pulcri aut imitetur Apollinis ora? 

Ante volo, tenerum fingat qui dormit Amorem, 
Mercuriurave levem pedibus petasoque volantem, 
Ismariam aut Baccham vel capripedem Silvanum. 
Namque haec stant juveni prima exemplaria, discat 
Vnde elementa artis, caeptisque superbiat, ausus 
Ipse suos miratus, et aptam in imagine formam. 

Hinc sensim majora petat, praeclara sequutus 
Tot veterum documenta, labor tenuabitur annis, • 

Et facilis reperire vias ars omnia vincet. 

Nec tamen haec summa est, alias mox prodere rerum 
Effigies, alios jubeo vos denique vultus. 

Libera nam tandem vestigia ponere prisco 

Non auctore minus, veterumque relinquere praestat 

Commenta, et patrios tentando reddere mores. 

Scilicet haec prisci dederunt praecepta magistri, 

Queis docilem merito cupias parere juventam. 

Verum urbis mecum si lustres compita, vico 
Hoc juvet a primo clamare ad Caesaris hortos, 

r-r 

Quo mihi tu prisca* toties ab imagine formas, ■ f 

Duetaque de notis offers simulacra figuris? 

Nam studio totum hoc plastarum vertitur uno 
Sculptorumque decus; nec quid felicibus ausis 
Ingenioque datum fuerit, jam scire laborant. 

Grajus Alexandrum aut Periclem qui sculptor Athenis 
Fecerat, an Romae nisi Achaica signa, negabat 
Vlla sibi fecisse datum? quem stultus ab ausu 
Si pudor atque metus pavidum revocasset, honorem 
Quis statuae nactus de tot modo millibus esset? 

Yel quis nunc Sullam Magnumque aut. Caesaris ora 

Augusti nosset? spectari publica nempe 

Res poscit, nostro quae non fraudanda labore: 

Yt quantum patriae prosunt tibi commoda, tantum 
Si potis, in patriam gratus civesque refundas. 
Relliquias aevi qui congessere vetusti. 

Tot lapides, tot magnorum monumenta vivorum. 

Hoc voluere, manum et priscas dum cerneret artes. 
Acrius ut studiis certaret lecta juventus, 

Tantundem ingenio niti si posset et arte, 

Ytilis inventis, patriaeque augeret honores. 

Anne huic, quae caelo digna argumenta suo sint. 
Conquirenda diu, sancti quum pagina libri 
Quaeque ingens referat facinus, miracula rerum. 
Disjectas acies, debellatosque tyrannos, 

Et nova nunc ponto elata jura, amnesque morantes 
Imperium sensisse viri, nunc aethere in alto 
Iussos solis equos subsistere, aperta triumphis 
Regna novis, clangore urbes cecidisse tubarum. 
Nec statuam meritus nunc nemo, sive famem quis 
Avertit praesens, atque horrea plena reclusit; 

Seu populi motus irarumque obruit aestus: 

Praemia vel studiis statuit, plebisque refinxit 
Ingenia, et veteres pubem convertit ad artes. 

Haec civem teneant simulacra, hinc denique credat 
Inventis hospes Romam florere beatis , 

Atque novo antiquam sub nomine vivere laudem. 
Iam quorsum et priscae nummos exempla monetae 
Pertinuit pretio ingenti curaque parare, 

Mirarique Deum vultus scitasque virorum 
Effigies, titulos laudare, extollere formas; 

Si rudis a prelo nummus tituloque notaque 
Prodit adhuc, moresque olet inconcinnus avorum? 
Quum liceat tanto sub Principe templa domosque 
Eductas caelo signare, urberaque novatam, 

Pacatos reges percussaque foedera, mores 
Legibus antiquos pacemque artesque reductas* 
Ditatos opibus populos, ponto addita claustra. 
Doctum et iter Tiberim melius, fundata colopis 

Oppida, perpetuo deductas amne paludes: 

Cur mihi vel mulier densis in nubibus una. 

Flosculus aut crescens signato ostenditur auro? 
Nempe opibus miseri in mediis nihil utimur, et quae 
Sors dedit, ignavo stulti transmittimus aevo. 

Pejor avis nam progenies ventura nepotum , 

Nulla modo sobolis si tangit cura parentes. 

Ignotos vultus ignoto et nomine nummos 
Argenti gaudens pondus conflabit et auri: 

Dum statuas alii, Parioque e marmore signa. 
Congeriem informem tollendis molibus aptam 
Murorum esse ferent; iterum et defossa latebunt 
Heroum simulacra et priscum nomen et artes. 

DE STILO INSCIUPTIONVM LATINARVM REVOCANDO 


% 

KAROLVM ALBANVM 

PRAEPOSITVM DOMV S 

FERDINAJiDI AVSTR1ACI AVG- FRATRIS 


Rebus in adversis vitaque ignobilis oti 
Coeptum opus, huic quando serum vix septima firiem 
Fecit hiems, Italae flos gentis Karole, magno 
Iam tibi pro patruo miLti res postulat: uni 
Cui sancti defleta senis post funera, Grajae 
Nuper opes, simul et veterum cessere Quiritum 
Tot congesta annis monumenta, acrique parata 
Delectu studioque; tuis quae credita curis 
Iudice Alexandro jam nulla extinxerit aetas. 

Nam studiis quamquam natus musisque colendis 
Eximius frater, magni dum sedulus audit 
Iussa Pii, diramque famem depellit ab urbe, 
Privatae haud illum res tangunt; nec pote partem 
Demere curarum, res nunc quem publica noctes 

Atque dies vigilem exercet, tu cultor et idem 
Tot decorum vindex; nexu quae mancipioque 
Addictum hoc nostri repetunt quodcumque laboris , 
Inque tuum referunt censum: res foedere junctas 
Quod scriptis colimus, magis et quod debita magno 
Haec patruo primum devovimus, auspiciisque 
Aucta domus crevere tuae, nae si boni habent quid 
Si pulcri, haud docto prognati auctore libelli, 

Albanis id habent sumptum de fontibus, ex quo 
Custodem Sophiae me templa augusta, sacrosque 
Artibus omnigenis libros servare sophorum. 

Et tantas jussistis opes, quippe ipsa Quirini 
Tum mihi visa jugo scriptorum regia pandi. 

Quam perhibent claro fundatam a Caesare, saxi 
Stare Palatini sublimem in vertice. Grajos 
Quid proceres cultu nitidos, viridique Latinos 
Fronde comam vinctos, Latiae quid maxima gazae 
Et Grajae memorem, pluteis quae prima repletis. 
Scrinia? nam privas longo chorus ordine sedes 
Scriptorum omnis habet: densi hanc genus acre Britanni, 
Has Itali ingentes. Belgis haec contigit, illae 
Hispanas tutantur opes et Gallica misit 
Quas tellus: duro haec nuper peperere labore 
Iam studiis melior Germania, quosque sub arcto 

Maxima Sarmatias Katharine educit ad oras. 

An taceam minio quae fulgent plurima, priscae 
Scripta manus, sacrum ve Hebraea volumina pignus? 
Persidas an Sy ricasque notas, et quae sibi docti 
Orbe alio scripsere Sinae? nitet illita multo 
Charta auro, et variis fucata coloribus, at me. 

Cuncta oculi cupide dum lustrant, alma Vetustas 
Admonuit dextra, inque suos tulit ipsa recessus. 
Priscorum hic titulos, prisca et monumenta recludens 
Albani haec, inquit, proavi, haec bonus intulit auctu 
Ingenti Clemens, patruique haud moribus impar 
Virtus Hannibalis certatim, antiquave mitis 
Nuper Alexandri sapientia, ditior usquam 
Thesaurus nullis latet in penetralibus: omnes 
Vt mihi divitiae veterum, quaesitaque frustra. 

Clarorum patuere virum memoranda reperta. 
Artificumque manus! felix queis Graecia quondam, 
Bomula queis stupuit pubes, mirere, voluptas 
Quod me operum cepit tantorum? sive avide quod 
Singula nocturnaque manu et versare diurna 
Ausus ego? at studiis hinc res atque ampla libellis 
Materies suffecta meis: hinc lumina Grajae 
Duximus historiae, scriptorum inventaque et artes 
Nobilium haud timidi libantes; aucta labore 

. ' .• t • 


lib. ii. sermo vi. 


I IO 

Quae nostro , mcliors 3ct3s ventura piob^rcti 
Scilicet extremi qui venimus, haud loca nobis 
Avia obire datum, fuerunt quae nullius olim 
Trita solo: et tamen inventis non ultima laus est 
Adjecisse aliquid, verique intrasse latebras. 

Ergo tui quod juris opus sit, amaveris aequus. 

Nec si quid peccat rude adhuc, multaque poliri 
Pumice vult, cunctis culpandum partibus esse 
Duxeris, offensus dura asperitate, velut si 
Suppositum tractes signum, digitique sagaces 
Deprendant vitium, faciles sermone pedestri 
Scribimus, indoctus quae tiro et quae legat hospes. 
At dolus et nostris merces furtiva libellis 
Haud latitat, cupidis vafer hanc extrudere mango 
Laudando imposuit; veteres at callidus artes 
Qui timet , indiciis fraudem detexit apertis. 

Et facit hoc operi pretium, si dicere fas est. 
Moribus et studiis laudem quod quaerat ab istis. 
Primus Alexander quae jam, vix puber, in urbem 
Excierat secum victura, quis hanc sibi namque 
Praeripiat laudem, Grajas quod rursus in urbem 
Extorres Latio prior ipse adduxerit artes? 

Ille antiqua viris promens exempla, retusum 
Ingenium exacuit, pavidos tentaminis auctor 

Impulit ille animos, laudisque incendit amore. 

Hinc speciem et prisca scitos ex arte domorum 
Restituere modos, veterisque insignia formae. 

Non aliis hinc templa nitent ornatibus, aede? 

Quam nituere olim claro vel Caesaris aevo 
Augusti, vel qui Dacos Parthosque subegit* 

Redditus et villis splendor suus, artificesque 
Signa manus reparant antiqua Hermasque, profanis* 

Qui triviis quondam foedi sine honore jacebant; 

Sedibus at pulcris nunc illo auctore locati. 

Porticibusque cavis stant, et longa atria servant. 

Nos quibus exiguae sunt res, curaeque minores 
Cessere, haud tenui sectantes parva labore. 

Scripturam atque operum titulos revocare priorum 
Nitimur, unde decus veniat templisque virisque. 

Et tumuli ornentur monumentaque publica: forti 
Spiritus et redeat sapienti vita: sacroque 
Scita iterum populi legesque legantur in aere. 

Nec quae laetitiam aut luctum testantia nostrum 
Carmina fornicibus scribas tristive feretro. 

Mittimus: aut summi produnt qui Principis acta, 
Nummorum titulos, ipsas libavimus auro . 

. Quas ludens gemmisque notas et dicta Vetustas . . 
Inclusit, vates aevo vel digna perenni 

Si quae marmoreis olim incripserc tabellis. 

Nempe iterum ut magnis parvisque inscriptio rebus 
Conveniat quadretque sua. id curae est mihi primum 9 
Vt moneam, generi quae partes cuique, modorum 
Et formae, egregiis quae olira placuere Latinis. 

Tum quae sectari, quae nos decepere praestet. 

Quo jungenda loco verba, aut qua formula sede 
Gaudeat: externi nobis quid moris habendum, 

Quaeve aliena sacris et relligione parentum. 

Nam quos jam titulos, quae monstra induxerat aevi 
Barbaries foeda, et Romanae inscitia linguae! 

O Magne, o pater Auguste atque Ylpi Optime, quid vos 
Profuit egregiis signata relinquere saxa 
Factorum titulis, majestatisque Latinae 
Tot mansisse Italas vestigia r.erta per urbes? 

Si sapere haec seris nil visa nepotibus, et quae 
Mirari decuit, se temnere posse putarunt. 

Perlege, namque licet, quos inscripsere domorum 
Molibus infandos versus peregrinaque verba 
Litterulis vario distortis undique ductu. 

Ingenii specimen: mentis quin sensa require, 

♦Verbis si qua latent, quis non stomachetur, ineptis 
Rideat et salibus? seu quis per nomina ludit 
Ambigua > et verbis committit verba i notarum 

Sive vices numerat, saeclorum et suscitat annos: 

Sive amat externos intermiscere lepores. 

Heu nimio Latias horrentes frigore musas 

Incusare ausus . procul haec ire omnia pessum 

Italiae ab luciis , Itala et tellure jubemus. 

Ecquid adhuc falsae captos ab imagine laudis 

Strenua nos exercet inertia? fundit apertis 

Dum bona thesauris aetas felicior, et jam 

Antiquas artes et prisca exempla retexit. 

Stat veterum revocare decus: spes, Karole, coeptis > 

Nec me, si faveas, frustretur, sic tua multos 

Ingenio et studiis florentes gratia juvit. 

Et juvat, Insubrum fausto quos maxima caelo 

Vrbs alit, inque bonas exercet naviter artes: 

Queis magnum Augustae magna cuin Conjuge Natuin 

Concilias, virtute idem jocundus utrique. 

Invidia et major, summas aequissimus ultro 

Ingenii populos tibi laudes eloquiique 

Dat docti famam: generis simul atque parentum 

Virtutem et patrui exemplo miratur in uno. * 

Ergo adsis mi etiam bonus, et tibi debita praesens 

Auxilio tutare volumina : quippe probentur 

Si tibi, jam docti cupiunt quicumque videri, * 

Laudabunt ultro, nec si quid forte politus 

Doctrina et studiis sapiens deprenderit, acres 
Continuo exacuet dentes, quid judicet anceps. 

Ne procul a recto discedat tramite veri. 

Vt tabulam interdum non inscius artis ineptam 
Non audet damnare, bono quae forte probata 
Artifici, hoc se uno sustentat nomine tantum. 

Nec tamen est veri nobis fiducia nulla: 

. Multorum quamquam primi praecepta viamque 
Ausi deserere, et certos describere fines; 

Attamen in veterum pressis vestigia signis 
Fonimus, et veterum praeclara exempla sequuti. 
Arbitrio nihil e nostro praescribimus, est quo 
Nos lare tutemur, male quis si presserit: ipsa 
Namque favent priscis incisa epigrammata saxis. 
Quae totam prostant muris inserta per urbem. 

Aut clara Albanae variant praetoria villae: 

Iamque tui faveant cura digesta Marini, 

Quae Vaticanis exornant atria claustris. 

Inde ortae leges et jus et norma loquendi, 

Inde meis venitque fides et gratia chartis. 

Auctum et opus melioribus est curis opibusque 
Crevit amicorum; nam cur haud consulerem expers 
Consilii, multa veterum quos arte politos 
Roma domusque fovent Albana? hi namque patebant 

Divite mi vena fontes, inopemque vocabant. 

Nunc iter Aemiliae spectat liber, et tibi primum 
Inque manus reddi, et cupidis volvique legique 
Ysque oculis gestit, quem nos haec jussimus ante 
Effari memorem nostro de nomine dicta. 

Sis felix, magnum virtutis ubique futurum, 

Karole, praesidium; taedisque jugalibus aucto 
Multa ferant anni venientes commoda, seri 
Nulla recedentes adimant, tibi gratus honores 
Inscribat populus basibus, tuaque inclita facta 
Posteritas miretur, in omne et proroget aevum. 

DE STVDIIS ANTIQVITATVM 
CHRISTI AN ARV M 

AU 

CAIETANVM MARlNIYM 

PRAEP- TABVLAR- PONTIFICAL- 


P limo defuncti officio , longique laboris 
Emensi spatia, ante alios te, docte Marini, 
(Respicimus, parvo meritum majora libello 
Donare hoc ausi: veteri quando aequus amico 
Nostras esse aliquid nugas et carmina censes. 

Ilunc tribus adde libris, quos scripsimus: ultimus illos 
Subsequitur, nempe huic titulos mandamus, amici 
Quos sibi, vel primi procerum petiere, negari 
Queis nihil officium jubet aut pudor, addita lusus 
Et nostri numerum pars augent, sponte fluentes 
Quoscumquc a calamo perscripsimus, his varium quod 
Est genus, inque unum non omnes fecimus usum. 
Secreti certo tribui discrimine plures 
In partes poscunt; primo velut ante libello 
Quae dedimus saecli recolenda exempla vetusti. 

Et placuit quaedam haud pueris ingrata pedestri 
Iungere sermone, antiquas cognoscere leges 
Et vim si quis amat verborum, rebus avitas 
Vt voces aptare novis et nomina discat. 

Ergo erit externi haec studii curaeque prioris 
"Vltima meta: sacros hinc tandem exquirere fontes, 
Molirique aliquid pro relligione parentum, 

Proque aris sacrisque aetas deflexa tuaeque 
Iamdudum suadent curae, monumenta beati 
Qui revocas aevi et claros virtutibus annos. 

Quum pietas et sanctarum reverentia legum, 

Quum mores hominum rectique probique vigebant. 
Magnum opus, et magno laudi decorique futurum 
Auctori, quem non dumi salebraeque morantem 
Detinuere, unus veterum vestigia rerum 
Quin legeres, studio rimatus cuncta sagaci. 

Nos levis heu nimium tenuit sermone voluptas 
Illectos prisco Latiisque leporibus, omnes 
Dum legimus veneres, et scita inquirimus aevi 
Dicta boni: auxilio quamquam scripsisse videmur 
Tironi quae sint, sive ille ingentia templa 
Exornet titulis, seu sacris tempora fastis 
Describat, laudetve pios a funere manes. 

Sed tamen egregiam tibi rem meliora sequutus . 

Consilia et privum tractas genus, urge animo altum 
Vrge opus, inceptis laetus: te publica quantum 
Munera, scriptorumque sinit chorus: officiosum 
Quippe nimis te omnes norunt facilemque, aliena 
Saepe tuis felix ut crescat pagina chartis. 

Quum reddent tibi te, duro ne cede labori, 

Namque vigor menti nunc est atque artubus: urbem 
Nunc relege, exesos lapides scrutare, tabellae 
Ne lateant, vilis si quas faber improbus horti 

Aversas muro, putei vel margine elusit. 

\ 

Talia quaesitum terras comes ire sub imas 
Non ego, nec cryptas tecum lustrare recusem. 
Caecum iter anfractu crebro tacitisque latebris. 
Perfugium patribus populoque ad sacra, tyrannum 
Dum fugerent: picto qua parjete templa videre est. 
Atque virum tumulos, pro relligione cruentam 
Qui quondam mortem subiere, ipsoque rubentes 
Sanguine adhuc phialas, tumulis et nomina sacris 
Insculpta hic caelo, minio illic scripta vel auro. 

Non levis haec tibi cura, at nec labor irritus; ausis 
In promptu merces: venit hinc lux plurima fastis 
Caelicolum, claraque olim qui morte perempti. 
Spiritus his et vita redit: produntur avorum 
Mores et ritus et prisci exempla pudoris. 

Sanctaque laudatis crescunt annalia factis. 

An parvi putat haec si quis, nec digna labore 
Nunc tanto censet, blateroni sanus inepto 
Auscultes cursu in medio, curamve remittas 
Consilii dubius? quum talia caepta Valenti 
Laudarit magni sapientia, ametque Garampus, 
Albanique probent proceres, probet optimus acri 
Iudicio Pivs. et merito; nam quae mage nostram 
Res operam studiumque petit? nos si genus atque 
Relligio tangit, veterum commenta Quiritum 
Nec pudet et foedas animo abjecisse Deorum 
Tot species, tenebris emersos lucis in auras. 

Qui numerat proavos, et regum sanguine cretum 
Se putat, antiquos vultus fumosaque patrum 
Ostendit simulacra domi: quin stemmata amicis 
Dat minio depicta, genus si forte suorum 
Nosse juvet, tabulas solers et scrinia servat. 

Num deceat tantis nos a majoribus ortos 
Illa minus curare, alta nec condita terra. 

Si qua vetustatem tulerint, quaesisse: domorum 
Vt stent porticibus, vel sacris reddita templis 
Immemores moneant, qua simus origine nati?, 

Nonne vides, quanto fossor molimine terram 
Eruat, ut prisci vultus atque abdita signa 

Rursus in apricum veniant, ornentur et aedes 
Atque fora, antiquae vigeant cultoribus artes? 

Atria quin Pariis surgunt innixa columnis. 

Spurcus ubi stabulet Chiro ac latrator Anubis; • 

Et trunco domus ampla lovi nitet atque Dianae, 
Mercurioque femur claudo, semesaque Phoebo 
Reddimus ora lyramque: comas, caput atque lacertos 
Non sua saepe Venus fert moecha incestaque luno. 
Cur potior stimulis segnes nos gloria nullis 
Impellat, seros ut jam servemus in annos 
Quae superant, partae monumenta augusta salutis. 
Bis senis aequaeva sophis, qui sanguine legum 
Doctrinam sanxere suo? cur fortia facta 
Pontificum obliti, quorum sapientia foedas 
Dispulit e Latio tenebras, lucemque per orbem 
Diffudit, mores hominum mutavit, honestae 
Ostendit vitae rationem et lumina veri? 

O genus invictum, o fortes, o dura laborum 
Perpessi! exemplis quorum omnem et legibus orbem 
Relligio complexa viget: de munere vestro est 
Quod virtus colitur, quod sacra accepimus, uni 
Et facimus nunc rite Deo. majoribus istis 
Posteritas quid non debet? digna omnia porro 
Nunc iterum, manibus quae contrectata piorum 

Vt stent, ut vivant, urbi sed reddere templa, 

Quae patrum struxere manus cui nunc licet? hostis 
Iam furor, et late diffusa incendia moles 
Heu quantas hausere! adde et permulta Vetustas 
Quae pessum una dedit, lapides aurumque resolvens 
Atque aera, amotae verum de sede columnae 
Signaque et a loculis simulacra abjuncta, notaeque 
Et tituli aggesta servantur plurima terra. 

Aut vacuis veteri domino nec cognita tectis. 

Atque urbis mediis coeno stant oblita vicis. 

Namque notis male compunctos offendimus ultro 
Sarcophagos ciposque, rubrae vel fragmina testae. 
Quae figulus signis heroum plurima levit 
Sanctorum: hic tumulum lapis, ast aram ille tegebat 

Aut fontem: magno passim cumulantur acervo 

\ 

Saeclorum exuviae, et stirpis decora ultima nostrae. 
Quae tamen occiduis ubi Romam venit ab oris 
Advena conspiciens veneratur, et oscula figit; 
Effictasque domum formas et verba papyro 
In tenui descripta refert, iter itque reditque 
Civis idem, stupidusque oculis nil cernit apertis. 
Atque alii, multo qui peccant turpius, acres 
Scilicet, irrident, musivo forte reperto, 

M 

Horridulum quis opus si laudet, vel pretium si 

Pastoris raptaeqne lupis ovis addat imago. 

Et nota antiquum testetur littera tempus. 

Non ego Grajorum claras infensior artes 
Contemnam, aut pulcris indigner pulcra locari 
Marmora porticibus: laudo digesta Deorum 
Signa virumque, manus veterum, queat unde juventus 
Et formas nosse, et priscas ediscere leges: 

Vnde artes revocare datum, quaeis Graecia quondam 
Floruit , atque Italae creverunt primitus urbes. 

Eic juvat, et mecum tu sentis, docte Marini: 

Sed nova dum cultu prisco Musea renident. 

Et mira artificum studiis exempla parantur; 
iVota facis tanto mecum sub Principe, partes 
Quae sine honore jacent urbis nunc didita in omnes, 
.Tot titulos, tot magnorum spolia ampla virorum, 
Reliiquiasque patrum, pia nostri insignia castus, 

Yna habeat servetque domus, cui prodiga sacras 
Terra recludat opes, inscriptaque saxa refundat: 

Ne Lambertinae veneranda armaria cryptae. 

Ne vacet antiquis paries utrinque tabellis: 

Historiae unde queat tot lumina scriptor avitae 
Ducere, et infestis pugnam committere signis. 

Par Grajae genti, arctoo metuendus et hosti. 

Nae cupit hoc volvitque Pivs, cui maxima cura 

Relligio est, cui sanctarum custodia legum 
Et virtus cordi: faciles jam jussa recessus 
Pandet humus, crescentque novo Pia munere septa. 
Sed tuus hic labor ac studium peritura parentum 
Iam decora, et sacri prima aevi pignora tristi 
Vindicat interitu: doctis qui tradita chartis 
Sensa virum et longa servas dignissima vita 
Carmina, quae seri relegant sine fine nepotes. 
Quaeque legat Gallus Batavusque atque accola Rheni, 
Et stupeat gaudens auctu Germania tanto. 

Illa tuos quamquam mores mirata fidemque. 

Decerpit studiis horas, rumpitque laborem, 

Atque urbana tibi curanda negotia defert. 

Nempe tuas non parcus opes superaddis, et omne 

* 

Comis opus miro eloquio, lectisque sophorum 
Adspergis dictis, scriptorum menda refingens 
Iudicio ingenioque sagax: nec proxima veris 
Non tangis, si vera latent, perge, optime rerum. 
Ambitione relegata, felicibus ausis 
Adde Vrbi Italiaeque decus: te vindice sancta 
Relligio et patrum stent scita: volentibus unus 
Iam populis det jura Parens, unoque regantur 
Consilio, voti quae pars est maxima nostri. 

SERMO Vili* 

DE ITINERE POMPTINO 

A D 

IOSEPHVM MAROTTVM 

SODALEM VETEREM 

Rursum visurus magnae miracula Romae 
Venerat a patriis bonus oris Sauromatarum 
Pyramides, veteris mihi foedere junctus amoris. 

Nec minus ingenio et doctrinae laude colendus. 
Occupat hic prior, et mecum vi’ n, inquit, adire 
Praedia, Pomptina surgunt quae culta palude? 

Nam me Volscorum priscos invisere campos 
Iussa adigunt Regis, majora, minorane fama 
Qui benefacta Pii de nobis scire laborat. 

Hic ego, nil magis in votis erat, et comes, inquam, 
Optanti occurris, quo non mihi dulcior alter. 

Lux erat, a Majis oritur quae*quarta Kalendis; 
Primo mane alacres uda, Marotte, Capena 
Egressi, Romae dum te studiosa docentem 
Miratur pubes, moresque artemque loquendi 

Ediscit, tumulos rapientibus esseda mannis 
Albanos, quinta vix acta parte diei 
Venimus hospitio Facilis nos copa volentes 
Accepit modico; vafri nam tecta Farolfi 
Obstructis foribus dominos odere priores. 

Flavia lustramus late praetoria, nosse 
Nec tantae nisi parva datur vestigia molis: 

Prisca et de genere hoc sunt omnia perque pusilla 
Nec longus quaesisse labor fuit: aurea nam quae 

Barbarico luxu splendent nunc tecta domorum, 

• • 

Et villas nihil et redolentia xysta moramur. 

Hinc via se nobis aperit pulcherrima colles 
Inter Aricinos porrecta, sacrum hic nemus olim 
Et Triviae templum: lacus at pellucidus infra est. 
Quo rheda pariter procedimus usque relicta. 
Spectatum vitreis Trajana transtra sub undis, . 
Quae demersa latent, navis, si credere dignum est 
Ptelliquias magnae, crispans sed molliter undas 
Obtutum invidit zephyrus, nos alta viarum 
Kegredimur, moniti Velitras intrare patentes 
Solis ad occasum, urbs alto haec se jactat honore 
Thurinum genuisse, novo qui nomine Caesar 

i 

Augustus patriaeque pater fuit, obtulit hic se 

■ » . • * 

Bazanus vatum doctissimus, optimus idem 

Consilio atque fide: pater hunc Albane senatus 
Purpurei columen, Velitras nam ducere tecum, 
Magnarumque soles curarum huic credere partem. 
Dum tempus vario terimus sermone, Quiritura 
Et quae nunc caleant res, poscimur, ultima vel quid 
Finibus Hispanis tulerit carruca; paratam 
Ad cenam caupo vocat, heus tu pinguis omasi 
.Vilis et agninae nil praeter fercula promas. 
Advertens clamo, sterili meliora negabat 
Ille solo nasci, nam spissa consita vite 
Arva virent circum: nullis hic grata palumbis 
Pascua, nec cicures educit villa volucres. 

1 

Submittit caros mare pisces: grandinis imber 
Atque notus macros nuper male perdidit hortos. 

Haec planus, auriculas placidi demisimus ambo. 

Et leve, quod vitare nefas, patientia fecit. 

Postera lux oritur multo gratissima, quae nos 
Avehat, et cupidos Pomptinum ducat in aequor. 
Hinc Vlubrae veteres; procul ajunt inde latere 
Ad dextram oppidulum, quod versu dicere non e9t. 
Indiciis facile est: tibi nam genus inde Manuti 
Alde fuit, doctus quo Paullus patre creatus. 

Volsca dedit tecto sub paupere prandia Sulmo. 

Millia dein pransi septem descendimus, agro 

Et medio tandem Traponti surgere turres 
Miramur propius, pontisque ingentia saxa 
Tergemini, censor quem condidit Appius, indo 
Yicus erat, parvique manent vestigia portus. 

Nec spernenda fori tanta inter rudera imago. 
Tramite jam recto patet Appia, totaque primo 
Obvia conspectu est. campus discedit utrinque 
Ante palus, pinguis nunc fertilis ubere glebae. 

Et qua piscis erat, mugit per prata juvencus. 
Nam modo qui passim foveis liventibus humor 
Stagnabat, putri late tabe omnia foedans. 
Depressa tellure viam reperitque fugitque, 

Inque Pium prono devolvitur agmine flumen. 

Ecce autem medius fossores inter inertes 
Ipse aderat multo Rapinus sole perustus, 
Instabatque operi: fossam nam ducere mens est 
Traponti ad turres, accedimus, ille benigne, 

Nos salvere prior jubet, ac per devia longum 
Monstrat iter comes ingressis, jam fontis origo 
Quae sit aquis, terrae jam quae natura subactae. 
Edocet: ut gradimur, sata culta boumque labores. 
Rivorum et formas, recto qui limite secta' 
Hortorum ritu disjungunt arva, tuemur; 

Yisaque Pomptina Tempe nituisse palude. . , 

Mira loci species, hanc et frondentibus alnis 
Semita crebra auget, virides deducta per agros. 
Trajani spectamus opus, tot strata viarum 
Congeriem lapidum immensam, coenoque profundo 
Injectas contra torrentia flumina moles. 

Post decimum numerat nonus quas ordine cippus. 
Sed potius nos alma Pii felicibus ausis 
Cura capit: cujus via munere pulcrior Appi 
Dum teritur, fluvio lymphae rapiente palustres 
In mare volvuntur: fervent cultoribus agri. 

Purior et caelo meat aura: vehuntur onustis 
Ruris opes ultro jam nunc citroque phaselis, 
Quidquid et externis importat navita terris. 

Interea hesperias sol aureus ibat ad undas: 
Digredimur, Syricae linquentes balnea Moesae, 

Et quod in adverso contempta lege Gegani 
Liberti struxere pyrae sibi more sepulcrum. 
Linquitur et serpens undis stagnantibus Yfens 
Et sociis Amasenus aquis, qua ponte morantes 
Marmoreo ripas Caesar junxisse putatur 
Vlpius: at titulos exedit laeva vetustas. 

Inde tuum cum fonte aperis, Feronia, templum. 

Et modico a dextris famosae vertice Circes 
Adsurgunt colles, medio quondam insula ponto 

Hospitium Laertiadae : qua dives in antris 

• • 

Crescit onyx* speciem templis aucturus et aris, 

t 

Kec fluvium propter jam currimus: ora Baclini 
Ille petit, dextra aversum delatus in aequor. 

Et queritur lapsu se longius ire minore. 

\ 

Tum procul ante oculos saxis candentibus Anxur 

Apparet; lato inferius pomoeria flexu 

Aucta patent; prima noctis quo venimus hora. 

Hic titulos quidam facili me scribere vena 
Edixit, cives primo post mane rogatum 
Adveniunt, summa in porta quae perlegat hospes. 
Pauca velim prisca dictare vocabula forma. 

Quae petiere, ultro exegi, sicut meus est mos: 
Praesentes laudant, nos hinc discedimus, orto 
Vix sole, antiquos ductus invisere aquarum. 

Arcis ubi rupes adtollitur, atque patentes 
Pomptino surgente solo late adspicit agros. 

Iu rares nusquam ridere nitentius arva. 

Iamque alto ingentes formas in monte cavatas 
Cernere erat longo anfractu; nec viribus impar 
Visum opus imperii, stabat queis maxima Roma. 
At parte ex alia Pharus est: hic lumine nautas 
Perpetuo curvi ducebat in ostia portus. 

Turris celsa, rogo quondam simulata potentum, 

9 

Ingenti in scopulo: quae jam labefacta ruinam ’ 

• 

Pars dedit, antiquam servat pars altera formam. 

Sed tibi quid memorem curvati brachia portus 
Fornicibus sinuata cavis, excisave rupis 
Fragmina in adverso? quae quantum surgat in auras 
Saxa notis incisa docent, sicco heu pede portum 
Per medium nunc ire licet: tenet omnia limius 
Aggestusque lapis, pelagique ruentis arenae. 
Condiderat Pius hunc Caesar, Piva at parat alter 
Reddere, et immisso cobjungere flumine pontum. 

O pater, o praesens nostrum tutela penatum. 

Sic tranquilla fluant tibi tempora, dives et auctas 
Annus opes revehat, tantos qui vertis in usus. 

Talia dum placido ludentis littore fluctus 
Abjecti loquimur, ranae monuere palustres 
Dissita sub noctem lentos ad tecta redire. 

Pauca tibi haec, memorem quae testarentur amorem 
Anxure dictabam, Misenum excurrere certus. 

Quum primum lux alma novos adduceret ortus. 

DE SEPVLCRO SCIPIONVM DETECTO 

AD 

Q V I R I T E S 

Bis qui millenos silui resupinus in annos 
Ennius, eversae propter monumenta Capenae, 

En iterum jubeor dictis insurgere , priscum 
Iampridem oblitus sermonem; cogor et imo 
Heu supplex tumuli vocem submittere saxo. 

Me quo Scipiadae magni, virtutis amore,. 
Composuere senem, miseros namque arma feruntur 
In manes, patrio et reverentia nulla sepuitos 
Tutatur busto, quorum tibi sanguine, Roma, 

Partum olim imperium est. tutus latet Ennius: at jam 
Ne longum faciam, deni, malum? honore sepulcri 
Scipiadum de stirpe carent; irrumpere durus 
Nec cessat fossor, parvos vexare penates 
Certus, et invisis exponere solibus ossa. 

Sed tamen augusta lapides ponentur in aula, 
Scipiadumque omni uomea celebrabitur aevo. 

Dulce quidem decus est, et tot post saecula nomen- 
‘Vivere, resque legi nostras, at fama, Quirites, 

Quid juvat, aut titulos inscriptos claraque facta 
Ire per ora virum, pulsas dum sedibus umbras 
Errare, et nullo sinitis requiescere tecto? 

'Vicinum o quamvis, te, Calatine, sepulcri 
pelicem, tacitus dum celas ossa; tuorum 
Non iterum tristi lugebis funere casus. 

Nos patria extorres victum repetemus Iberurn, 
Magna cohors, aut in Libycos remeabimus agros. 
Quo pietas, quo prisca fides? vos anne, Quirites, 
llomana ne putem seros de matre nepotes? 

Atqui nec sceleri stat merces, nulla labori et 
Praemia, nam fractae peregrina haud marmora molis 
Graja neque hic lapso latitant sub fornice signa: 
Nulla aeris simulacra, auri nec pondus opesve 
Conduntur patriae, domus hic est parvula magnis 
Yna relicta viris, una integra: adire nec ulli 
Non licet, aggestam paullatim demere terram 
Si placeat, nostra si durum e sede colonum 
Ejecisse, cadis cellam vinoque parantem. 

Ingens Scipiadum quo prolos conditur antro. 

O Pxe, tu fausto laetam quando omine Romam 
Nunc regis, ct veterum tanto fautore resurgunt 

Incenia atque manus: pulcris urbs tota renidet 
Molibus, egregias colit artes docta juventus. 

Et viget Arcadicus vatum chorus atque Quirini; 

Da pater, heroum domus ut, te Principe, tutos 
Parva lares servet, tristes et gaudeat urbis 
Non omnis casus post tot periisse, beato 

9 

Vt tandem renovata Pii caput efferat aevo. 

Sassius hic vitem qui sevit, quique colono 
Exstruxit tectum primus, non recte alieno 
Insedere loco, totus nam jure vetusto 
Qua molli tumulus clivo nunc turget, avitae 
Scipiadum hae sedes : et sacrum relligione 
Omne solum: duro nec fas violare ligone. 

Aut colere, inque usus unquam vertisse profanos. 
Adde, quod haec aevi tibi sunt monumenta prioris. 
Qualia non usquam lata lustrantur in urbe. 

Rumpe opus ingratum, magalia dejice, nostrae 
Solos esse domi, murisque hanc cingier altis. 

Imposito custode, jube: postrema tuarum 
Non erit haec laudum, vitam famamque sepulcri 
Scipiadas debere tibi, an vero irrita cura, 

Exiguum aut operae his pretium, primordia Romae 
Quos juvat et Latiae novisse elementa loquelae; 

Yel quae olim nostro nituerunt carmine facta. 




Digitized by Google 




1 34 


LIB. ii. SERMO Villi. 


Lucili et musa? quorum damnosa vetustas 
Exedit versus, vitaeque invidit honorem. 

Nempe auro haec intus potiora et divite gemma 
Servantur doctis: externi quidquid acervi est. 
Spernite fossores: nudum sine fronte sepulcrum. 
Atque virum simulacra loco submota, nec Enni 
Elfigiem reperire datur, de millibus unus 
Ante cliens, pulcra medius qui sede locatus. 
Marmoreus stabam, tumuli sed forma viaeque 
Inferius limes manet, et lustrare latebras 
Anfractusque licet: non pilis fulta ruinam 
Fornicibusque feret specus, hie tuto lare dulcem. 
Saecula, nec fallor, vertunt vicesima, somnum 
Duximus innocui, priva quisque abditus arca. 

Scire libet, primi huc mansura qui venimus? arctam 
Ire viam jubeo, et caput explorare sepulcri. 

Qui primi fatis cessere, hos ordine primos 
Moesta rogi expertes domus intulit, hisque volentes 
Dein tumuli apposuit socios, quos proxima leto 

Parca dedit Mavorsque ferus: junguntur et illis 

\ 

Mox alii, propior quo quisque inclaruit aevo. 

Hic quondam trabea videas sceptroque potentes 
Aut apice insignes: hic ductis clara triumphis 
Nomina : res idem titulis in marmore gestas 

Inscriptis relegens, priscos miraberc versus, 

Et puri voces sermonis et aurea dicta; 

Sed magis antiquos mores laudesque virorum, 

Queis stetit imperium, populis et jura subactis 
Roma dedit, proavos nunc Roma oblita ducesque, • 
Maxima queis omnes inter caput extulit urbes. 

At Batavi et nostro divisus ab orbe Britannus, 

Quique procul gelidam propior sophus adspicit arcton, 
Vrbem quum visent, nostri monumenta sepulcri 
Prima oculis cupidi lustrare, haec antra subibunt 
Laeti cum facibus, tumulis atque oscula figent. 

Ennius haec spondet Romani carminis auctor, 

Ennius ille pater, prisci quo cive Quirites 
Laetati, vos o pacem, qui vivitis, orat. 

SERMO X- 

* 

DE SOCIETATE IESV NEAPOLI REDINTEGRATA 

♦ i 

AD « 

M* CALVENTIVM 


i 

(^ui fit, Calventi, boreae de parte nivali 
Corvorum adveniat paullatim ut turma, diu quae 
Invisa Italiae fuerat? nam nomine signant 
Ignati hoc sobolem Patris, quicumque tuorum 
In numero censes, non omnis concidit ergo. 
Quam periisse manum laeti jactastis inepte; 

Et verax olim quod vates scripserat, uno 
Dium ob consilium subtemine tota pependit? 
Interea accitis renovata sodalibus amplam 
Implet Parthenopen acies, et crescit eundo. 

Quid faciunt reges, inimicis agmina signis 
Alturi populos inter pacataque regna? 

Num sibi tuta domi spondent regalia jura. 

Nec solio metuunt, nec caris funera natis? 

Quid Piys, insomnes solitus qui ducere noctes 
Pro sacris urbis, pro relligione laborans. 

Cnr gentis infestum propius subrepere passus * 


Non Malabaris castus ritumve Sinensem 

v 

Induci sentit» corvos si mulcet hiantes, 

Nec cavet ingenium, veterem nec dispicit astum? 


O mercatores, periere negotia vestra, * 

Si genus hoc hominum late sibi pristina regna 
Vindicat imperiumque maris, nam millia nummum 


Rettulit, ut fama est, dominis, quid navis ab Indo 
Adferet, aut America ingens quae solvat ab ora? 
Mitte, inquis, nugari: et si quid forte tulistis 


Invidiae, si damna insontes atque rapinas. 
Admonitu Paulli, depellant gaudia curaS. 

Egregie: sed virtutem qui jure requiris» 

Cur non ipse tuos tantnndem fautor amicos 
Haec doceas? cur librorum mala pestis inhaeret, • 
Nondum et sacrilegas incendia bibliothecas 
Sustulerunt, scriptis quae concrevere malorum 
Vndique submissis? livor nura mente repostus 
Durat adhuc, animique obsistit prava voluntas? 
Atqui post casus tantos expleta diesque 
Tot rabies malesana, feri vel debuit hostis 
Esse furor, miseros extremi finibus orbis 
Avulsos vidisse parum, oceanique per aequor > 



Ris centena cadis oneratus linter aceti 

Errantes fuit? anne alios tellure repente 

Extorres patria', angustas sibi quaerere sedes 

Hospitiumque, oculis .parvi spectacula ludi 

Hoc erat, ereptis, alitur queis vita, bonis, et- . 

Sustentatae hominum vigilant in corpore mentes? 

Nempe erat in votis nusquam vos esse: datumque 

Quod cupide optastis: nisi quod pars excidit una 

.Votorum; et facti dux femina, solaque vestros 

Conatus lusit, genus et servavit amicum. 

Sed modo detectis tot fraudibus, omnia passim 

Dum fulgent splendore suo; qui judice verum 

Detrectare velit populo, inflexusque tueri 

Quae nemo admittat, non hunc amentibus addas? 

Dic, sodes, tecum qui sentiat unus et alter 

Excipe, quid reliqui? quos laedere quisque volebat, 

Nonn6 vides quanto civis suscepit honore 

Obvius, et roduces antiqua in sede locavit? 

Fama ollis manet inconcussa: ingentia nullo 

• 

Crimina jactantur plausu: depulsus et error 
Multorum, impositum virtus abjecit amictura. 

Atque bonis nitet in propriis, exordia verum 
A senibus quid portendunt? armenta velut qui 
Crescere post longos jubeant effoeta labores. 

Si spes affulget nulla hinc, certe in mala cedet 

Nostra hoc; tuque lucro, si vis, appone tuorum. 

Sed quae consilio pendent ac mente reguntur 
Et sapientis ope, haud haec quisquam indigna putabit. 
Quae senis arbitrio currant, sensuque probentur. 

Nonne etiam seniore cohors duce primitus ista 
Exstitit., et senibus condicta in jura vocatis 
Aucta brevi terras implevit? numine quippe 
Haec fiunt,- his et senibus, quos temnis, eodem 
Iam data, quam sancte instituant, soboles nova, seri 
Nec deerunt opus in magnum sine fine nepotes: 

Esseni quales longum duravit in aevum 
Gens pia conjugiis sine, quid nostrum invidus odit 
Augurium livor tuus hic, perversaque mentis 
Nunc acies? pandam invitis oracula vates 
Quae quondam cecinere: aetas cui tertia nomen. 

Hanc fore, quae magnis claresceret optima factis. 

Et primas meritis laudes superaret avorum. 

Si Deus aptare malis caelestia nostris. 

Et fessis solet heroas submittere rebus; 

Materies heu quanta subest ingentibus ausis! 

i 

Cerne oculis, nostro quae tempore turba malorum 
Incubuit terris? quantum patet horrida ubiqua 
Illuvies vitiorum? omnis maculata juventus. 

Nec tamen e coeno cupiens evellere plantam. 

Natorum nulla est quae tangat cura parentes * 

* 9 

Nullus cogit amor mores servare pudicos, 

Tutarique domi castum sine crimine pectus. 

Femineum ne genus mittam, exutumque pudorem 
Et miseras luxu raptas redeunte puellas. 

Qui quondam scena indignus fuit atque theatro, 

Explosa meretrice, pares quae inducere cultus 
Ausa, in conspectum populi prodivit honesti. 

0 pueri, nostrum vos cura decusque laborum 

Ysque eritis: pura insontes vos vivere vita 

Hoc cordi est: quos namque Deus mage poscit araatque, 

Dum nullum mentem foedat vitium, omnia pulcro 

Dum splendore nitent? addet doctrina decorum. 

Addent praeceptis aptae felicibus artes. 

Sed neque longaevos fas est dimittere, pleno 
Quos furor infernos dudum rapit agmine ad. ignes: 

Nam nova, doctrinae vitio temerata, frequentes 
Relligio infecit trepidae prope limina mortis, 
Immemores, quo sint dicturi judice caussam , 

Quae sontes maneant poenae, mortalibus unus 
Iam multis color est, ratio par formaque vitae. 

Hoc opus, hic labor est nobis sociisqne paratus. 
Posteritas quos sufficiet, revocemus avorum 
Yt mores studiumque pium, reddamus honorem 

Virtuti, stet Relligio Romana, sacrisque 
Legibus usque decus, cadere auspice cuncta necesse est 
Atque auctore Deo: haud fallor, mutabitur aevum 
In melius, ventura novo gens aurea saeclo. 

Nam fuit auctori haec nostro mens, legibus hoc est 

Quod dictis unum spectavit, totus amore 

« 

Cui flagrans animus, cunctis mortalibus ortus. 

Optabat prodesse orbi vel sanguine, vimque 

Imperiumque Erebi servato perdere regno. . 

* 

At non ille brevi conclusa putaverat aevo 
Quae sibi, quae sociis tot contra protinus hostes 
Perficienda forent, mediis mansura periclis 
Agmina cogebat, venturis quae bona saeclis 
Perstarent, vitiis indicto acerrima bello 

• • 

Tartareisque Erebi praedam ereptura catervis. 

Ergo animis inscripta manent praecepta magistri. 

Sunt haec prisca domi studia, atque haec vota piorum. 
Hoc matutini petimus multa prece, sacrum 
Ante aras quoties facimus sollemne sodales, 

Non Indos, boreae non ultima regna, nec atros * 

Obliti Mauros, silvis nec qui maris "ultra 
Occiduos fluctus habitant, et more ferarum 

Corporibus caesorum inhiant et sanguine vivunt. 

\ 

Illuc ire jubet, sociis patriaque relicta, 

Praesidis una virum si vox, obstrictus abibit 

Relligione, maris contemptor, et ardua quaeque 

» 

Proteret invictus, veterum sic jussa parentum 
Sancta docent fessis hominum succurrere rebus: 
Iussa olim, proles, saeclo laudata priore. 

Sedula quae, nobis exemplar nobile, fecit. 

Haec tecum volvas, Calventi, animoque sereno 
Pacatus recolas, paullatira pectore cedet 
Ille tuo durus veri contemptus et aequi. 

Illa adversa bonis, mutata mente, voluntas. 
Quosque minus noras, veris laetabere amicis. 


AV CTORIT ATES CENSORVM 


Sermones Steph. Antonii Morcelli V* C* quos 
P* R. Magister S* P* A* mihi expendendos misit, legi 
qua par erat diligentia; atque in iis cum nihil de- 
prehendi , quod aut religionis sanctitati aut morum 
probitati officere visum sit , tum vero tam multa de 

a 

bonarum artium studiis ac de morali philosophia ele** 
gantissimis versibus pertractata sum demiratus, ut aurei 
hujus libelli lectionem et litteris et moribus plurimui» 
. profuturam censeam. 

Ex aedibus Coli. Rom. pridie idus Mart. anno m.dcc.lxxxiuI. 


loscphus Marottus Rhetor pubi. 
Coli. Rom . et Profess. Ling. Graec. 

Steph. Antonii Moucelli Sermonum libros ii. 
legi diligenter, versus elegantes et venusti suntf urba- 

xiamque illam sine molestia festivitatem saporemque 

.• - * 

vernaculum, qualem in Horatio tantopere suspicimus, 

, . . 9 
toti redolent, sunt illi quidem , hujus ipsius , quem 

dixi , Horatii exemplo , verbis inornatis planeque vul- 
garibus ac quotidianis CQntexti , solutaeque orationi , 
quam carminibus propiores ; sed iidem tamen , quod 
incompti, quod inconcinni sunt, arte et judicio sunt, 
et ut illa apud poetam , pulcriores hoc . ipso , quod 
nihil adest adjumenti ad pulcritudinem. de sententiis 
ita censeo, videri eas plerasque ex media philosophia 
veterumque magistrorum fontibus haustas esse , atque 
ad mores conformandos tradendamque virtutem per- 
quam idoneas : cui rei , vel quum a praeceptis disce- 
ditur, cetera etiam scriptoris elegantioris ne, an me- 
lioris? prudens beneque morata mirifice raeo quidem 
animo conducit oratio. 

Romae vini. ival. Apr. anuo m.dcc.lxxxi ni. 


Vitus Maria Giovenna^ius . 

i 

Quoti Decembribus oi’sus a Kalendis 
Struxit tesserulis opus minutis, 

Opus perpetuo lepore comptum; 

Hoc se Persius edidisse major 
Ante idus ait: orbe Pax quieto, 

Iam fruges revehens opesque, magni 
Dum Pii decimum notabat annum. 


At prelo auctior ecce Brixiano 
Prodit nunc iterum libellus, aevo 
Nec fausto minus, et magis beato, 

Quod nobis potior dies refulsit 
Pacis perpetuae, dies aventi 
Laetus Ausoniae, bonisque felix 
Quot sunt omnibus, auspice, ut petebant , 
Ipso Caesare, Caesarisqve Fratre, 

Queis divinitus est datum tueri 
Concordis populi recepta regna* 


i 

